open-index/open-wikipedia-markdown huggingface dataset:
సీత రాముని కోసం

**సీత రాముని కోసం** 2017లో విడుదలైన తెలుగు సినిమా. తెలుగు టివి సమర్పణలో తన్మయ్ చిన్నయ ప్రొడక్షన్స్, రోల్ కెమెరా యాక్షన్ బ్యానర్‌లపై శరత్ శ్రీరంగం, సరిత గోపిరెడ్డి నిర్మించిన ఈ సినిమాకు అనిల్ గోపిరెడ్డి దర్శకత్వం వహించాడు. శరత్ శ్రీరంగం, కారుణ్య చౌదరి హీరో హీరోయిన్లుగా నటించిన ఈ సినిమా 15 డిసెంబర్ 2017న విడుదలైంది. 
## కథ
అమెరికాలో ఉండే సైకాలజిస్ట్ పని చేసే విక్రాంత్ (శరత్ శ్రీరంగం) హైదరాబాద్ లో తన అక్క కోసం ఓ విల్లాను కొనుగోలు చేస్తాడు, కానీ ఆ విల్లాలో ఆత్మలున్నాయని తెలిసి హైదరాబాద్ వచ్చి వాటి గురించి పరిశోధించి వాటిని పరిష్కరించాలనుకుంటాడు. అలా ఆ ఇంట్లోకి వెళ్లిన విక్రాంత్ కి సీత (కారుణ్య చౌదరి) ఆమె కూతురు అంజలిలు ఆత్మలు ఎదురవుతాయి. అసలు ఆ ఆత్మలు అక్కడెందుకున్నాయి,  విక్రాంత్ ఆ ఆత్మలకు ఎలా విముక్తి కలిగించాడు అనేదే ఈ మిగతా సినిమా కథ.

## నటీనటులు
* శరత్ శ్రీరంగం 
*కారుణ్య చౌదరి 
*అనిల్ గోపిరెడ్డి
*తాగుబోతు రమేష్ 
*బేబీ సాన్విరెడ్డి
*బేబీ  మాదిహ
*నిహారిక 
*ఎస్. బాలశ్రీనివాస్ 

## సాంకేతిక నిపుణులు
*బ్యానర్:  తన్మయ్ చిన్నయ ప్రొడక్షన్స్, రోల్ కెమెరా యాక్షన్
*నిర్మాతలు:  శిల్పా శ్రీరంగం, సరిత గోపిరెడ్డి
*కథ, స్క్రీన్‌ప్లే , దర్శకత్వం:  అనిల్ గోపిరెడ్డి
*సంగీతం: అనిల్ గోపిరెడ్డి
*సినిమాటోగ్రఫీ: జయపాల్ రెడ్డి 
*మాటలు: వేణు రాచర్ల  
*ఎడిటర్: సాయి తలారి
*పాటలు: భాస్కరభట్ల, వెంగి
## మూలాలు
రమేష్ బైస్

**రమేష్ బైస్, ** (జననం 1948 ఆగస్టు 2) భారతదేశానికి చెందిన రాజకీయ నాయకుడు. 2023 ఫిబ్రవరి 18 నుండి 2024 జూలై 30 వరకు వరకు మహారాష్ట్ర గవర్నర్‌గా పనిచేసారు. అంతకు ముందు అతను జార్ఖండ్, త్రిపుర రాష్ట్రాలకు గవర్నర్‌గా కూడా పనిచేశారు. ఇతను భారతీయ జనతా పార్టీ సభ్యుడు.1999 నుండి అటల్ బిహారీ వాజ్‌పేయి ప్రభుత్వంలో పర్యావరణ, అటవీ శాఖ సహాయ మంత్రి (స్వతంత్ర బాధ్యత) గా ఉన్నాడు. ఇతను రాయ్‌పూర్ లోక్‌సభ నియోజకవర్గం నుండి 9 వ (1989), 11 వ (1996), 12 వ, 13 వ, 14 వ (2004), 15 ఇంకా 16 వ లోక్‌సభ సభ్యునిగా ఎన్నికయ్యాడు.

## వ్యక్తిగత జీవితం
బైస్ 1948 ఆగస్టు 2 న మధ్యప్రదేశ్‌ రాష్ట్రం రాయ్‌పూర్ (ఇప్పుడు ఛత్తీస్‌గఢ్‌లో ) లో ఒక హిందూ క్షత్రియ కుటుంబంలో జన్మించాడు. ఇతని తండ్రి పేరు ఖోమలాల్ బైస్. భోపాల్ పట్టణంలో బైస్ తన హయ్యర్ సెకండరీ విద్య BSE ను పూర్తి చేశాడు. ఇతనికి 1969 మే 23న రాంబాయి బైస్ తో వివాహమైనది. వీరికి ఒక కుమారుడు, ఇద్దరు కుమార్తెలు ఉన్నారు. బైస్ వృత్తిరీత్యా వ్యవసాయదారుడు.

## రాజకీయ జీవితం
1978 లో రాయ్‌పూర్ మునిసిపల్ కార్పొరేషన్‌కు బైస్ మొదటిసారి ఎన్నికయ్యాడు. మందిర్ హసోద్ నియోజకవర్గం నుండి 1980 మధ్యప్రదేశ్ శాసనసభ ఎన్నికల్లో గెలిచాడు, ఆ తరువాత దఫా 1985 అసెంబ్లీ ఎన్నికల్లో తన సమీప ప్రత్యర్థి కాంగ్రెస్ పార్టీ నాయకుడు సత్యనారాయణ శర్మ చేతిలో ఓడిపోయాడు. 1989లో రాయపూర్ నియోజకవర్గం నుండి మొట్టమొదటి సారి 11వ లోక్‌సభ సభ్యునిగా ఎన్నికైన బైస్ ఆ తరువాత క్రమంగా 12,13,14,16వ లోక్‌సభ ఎన్నికలు కూడా గెలుపొందాడు.

బైస్ 2019 జూలై నుండి 2021 జూలై వరకు త్రిపుర రాష్ట్ర 18 వ గవర్నర్‌గా పనిచేశాడు, 2021 జూలై 14 నుండి 2023 ఫిబ్రవరి 12 వరకు జార్ఖండ్ 10 వ గవర్నర్‌గా పనిచేసాడు.

## మూలాలు

## బాహ్య లింకులు

* పార్లమెంట్ ఆఫ్ ఇండియా వెబ్‌సైట్‌లో హోమ్ పేజీ

వర్గం:16వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:11వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:జీవిస్తున్న ప్రజలు
వర్గం:1948 జననాలు
బంట్వాల్ వైకుంట బాలిగ

**బంట్వాల్ వైకుంట బాలిగ** (1895-1968) కొంకణి న్యాయవాది. అతను భారత పాలనా వ్యవస్థ లోను, రాజకీయాలలోనూ చురుకైన పాత్ర పోషించాడు. స్వాతంత్ర్య పోరాటంలో చురుకుగా పాల్గొన్నాడు. మహాత్మా గాంధీతో అనేకసార్లు పనిచేశాడు. స్వాతంత్ర్యం తరువాత అతను ఎమ్మెల్యేగా ఎన్నికయ్యాడు. తరువాత న్యాయ శాఖ మంత్రిగా, మైసూరు రాష్ట్ర శాసనసభ స్పీకరుగపనిచేసాడు. స్పీకరుగా ఉన్నప్పుడే మరణించాడు. స్పీకరుగా అతని పదవీకాలం 1962 మార్చి నుండి 1968 జూన్ వరకు ఉంది. అతను తన చతురత, శాసన వ్యవహారాల పరిజ్ఞానం పార్లమెంటరీ విధానాల పరిజ్ఞానం లకు గాను ప్రసిద్ధుడు  స్పీకర్‌గా ఆయన సభా కార్యక్రమాలను నిర్వహించడంలో చాలా కఠినంగా వ్యవహరించేవాడు.

అతను కర్ణాటక లైబ్రరీ అసోసియేషన్ వ్యవస్థాపక అధ్యక్షుడు కూడా.

1957 లో బాలిగ పేరిట వైకుంఠ బాలిగ కాలేజ్ ఆఫ్ లా స్థాపించారు. బంట్వాల్ వైకుంట బాలిగ, న్యాయ శాస్త్రవేత్త, మైసూర్ ప్రభుత్వ న్యాయ మంత్రి.

బాలిగ శారదను వివాహం చేసుకున్నాడు. వారికి అనేకమంది కుమారులు, కుమార్తెలూ ఉన్నారు.

## మూలాలు


వర్గం:కర్ణాటక స్వాతంత్ర్య సమర యోధులు
వర్గం:1968 మరణాలు
వర్గం:1895 జననాలు
వర్గం:కర్ణాటక రాజకీయ నాయకులు
ఆర్. సుగతన్

**ఆర్. సుగతన్**, (23 డిసెంబరు 1901 - 14 ఫిబ్రవరి 1970), కేరళ రాష్ట్రానికి చెందిన భారత స్వాతంత్ర్య సమరయోధుడు, కమ్యూనిస్ట్ నాయకుడు, కేరళ ప్రారంభ ట్రేడ్ యూనియన్ నాయకుడు. 1952లో ట్రావెన్కోర్-కొచ్చిన్ అసెంబ్లీకి (అల్లెప్పేయ్), 1954లో మరారికులం 1957లో కార్తీకపల్లిల నుండి సిపిఐ సభ్యుడిగా గెలుపొందాడు. **సుగాథాన్‌సిర్‌గా** పేరొందాడు. 

## జననం, విద్య
సుగతన్ 1901 డిసెంబరు 23న కేరళలో జన్మించాడు. మలయాళ మిడిల్ స్కూలులో ఉత్తీర్ణత సాధించిన తరువాత, బౌద్ధ సిద్ధాంతం ప్రభావంతో తన పేరును ఆర్. సుగతన్ గా మార్చుకున్నాడు.

## కెరీర్
బ్రదర్‌హుడ్ మూవ్‌మెంట్ లో చురుకుగా పాల్గొన్నాడు. తరువాత ఒక ప్రైవేట్ పాఠశాలలో తన టీచింగ్ ఉద్యోగాన్ని వదిలి ఎస్.ఎన్.డి.పి. యోగంలో చేరాడు. ఈజవ పొలిటికల్ లీగ్, రాష్ట్రంలో కాంగ్రెస్ ఉనికిలోకి వచ్చినప్పుడు అందులో భాగమయ్యాడు. 1938లో కాయిర్ ఫ్యాక్టరీ కార్మికులను యూనియన్‌గా ఏర్పాటు చేశాడు. ఆందోళన చేసినందుకు అరెస్టు చేయబడి, రెండు సంవత్సరాల కఠిన కారాగార శిక్ష అనుభవించాడు.

ట్రావెన్‌కోర్ లేబర్ అసోసియేషన్‌తో పాల్గొని, చివరకు కాంగ్రెస్‌ను విడిచిపెట్టి, 1942లో కమ్యూనిస్ట్ పార్టీలో చేరాడు. ఆ తరువాత కూడా రెండుసార్లు జైలు శిక్ష అనుభవించాడు.

## మరణం
సుగతన్ 1970, ఫిబ్రవరి 14న మరణించాడు.

## గుర్తింపు
2008లో సుగతన్ వర్ధంతిరోజు ఫిబ్రవరి 14న తిరువనంతపురంలో జరిగిన భారత కమ్యూనిస్ట్ పార్టీ రాష్ట్రస్థాయి సమావేశంలో *ప్లాగ్ డే*గా జరుపబడింది.

## మూలాలు

## ఇతర మూలాలు

* *అమర వీరులు: కమ్యూనిస్ట్ నాయకుల జీవితాలు*, భారత కమ్యూనిస్ట్ పార్టీ ద్వారా. పబ్. భారత కమ్యూనిస్ట్ పార్టీ, 1975. *p.&nbsp;156* .
* *సఖవు ఆర్. సుగాథన్* (కామ్రేడ్ ఆర్. సుగాథన్) రాఘవన్ పుతుపల్లి ద్వారా. కొట్టాయం: కరెంట్ బుక్స్, 1999.

## బయటి లింకులు
* కేరళ శాసనసభ్యులు, 2006 *p 240 వరకు ప్రొఫైల్స్*

వర్గం:1901 జననాలు
వర్గం:1970 మరణాలు
వర్గం:కేరళ స్వాతంత్ర్య సమర యోధులు
వర్గం:భారత కమ్యూనిస్టు నాయకులు
వర్గం:కేరళ రాజకీయ నాయకులు
వర్గం:కేరళ వ్యక్తులు
రాజేంద్ర అర్లేకర్

**రాజేంద్ర విశ్వనాథ్ అర్లేకర్,** (జననం:1954 ఏప్రిల్ 23) ఒక భారతీయ రాజనీతిజ్ఞుడు, అతను ప్రస్తుత  బీహార్ 29వ గవర్నరుగా  2023 ఫిబ్రవరి  14 నుండి అధికారంలో ఉన్నారు. అతను గతంలో హిమాచల్ ప్రదేశ్ 21వ గవర్నర్‌గా పనిచేశాడు, గోవా నుండి హిమాచల్ ప్రదేశ్ గవర్నర్‌గా పనిచేసిన మొదటి వ్యక్తి. అతను గోవా ప్రభుత్వంలో క్యాబినెట్ మంత్రిగా పనిచేసాడు. గోవా శాసనసభ మాజీ స్పీకర్. భారతీయ జనతా పార్టీ  చెందిన రాజకీయ నాయకుడు.

## రాజకీయ జీవితం
అర్లేకర్ చిన్నతనం నుండే రాష్ట్రీయ స్వయంసేవక్ సంఘ్ కార్యక్రమాలలో చురుగ్గా పాల్గొనేవాడు.  1989 లో ఇతను భారతీయ జనతా పార్టీలో చేరిక అయ్యాడు. 1980 దశాబ్దం కాలంలో గోవా రాష్ట్ర  బిజెపి పార్టీలో కార్యకర్తగా ఉండేవాడు. ఆ తర్వాతి కాలంలో లో ఆ రాష్ట్రంలోని బిజెపి పార్టీ  జనరల్ సెక్రెటరీగా,  గోవా పారిశ్రామిక అభివృద్ధి కార్పోరేషన్ చైర్మన్గా, గోవా రాష్ట్ర షెడ్యూల్డ్ కులాల ఇంకా వెనకబడ్డ తరగతుల ఆర్థిక అభివృద్ధి కార్పొరేషన్ చైర్మన్గా వివిధ పదవులు చేపట్టాడు.

## మూలాలు

వర్గం:1940 జననాలు
వర్గం:గోవా వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:కేరళ గవర్నర్లు
వర్గం:గోవా శాసనసభ స్పీకర్లు
ఇమ్మనువేల్ దేవేంద్రర్

**ఇమ్మనువేల్ దేవేంద్రర్** (9 అక్టోబర్ 1924 - 11 సెప్టెంబర్ 1957), తరువాత **ఇమ్మానుయేల్ సెకరన్** అనే పేరును తీసుకున్నాడు. అతను స్వాతంత్ర్య సమరయోధుడు, పౌర హక్కుల కార్యకర్త, భారతదేశంలోని తమిళనాడులో జరిగిన భారత జాతీయ కాంగ్రెస్ కు కార్యకర్త.

## జీవితం
ఇమ్మనువేల్ దేవేంద్రర్ 1924 అక్టోబరు 9న తమిళనాడులోని ముదుకులతూర్ లోని సెల్లూర్ లో జన్మించాడు. అతను 18 సంవత్సరాల వయస్సు నుండి క్విట్ ఇండియా ఉద్యమంలో పాల్గొన్నాడు, దాని కారణంగా మూడు నెలలు ఖైదు చేయబడ్డాడు. 1945లో బ్రిటిష్ ఇండియన్ ఆర్మీలో చేరాడు.తర్వాత ఇండియన్ నేషనల్ కాంగ్రెస్ పార్టీ (ఐఎన్ సి) కోసం పనిచేయడానికి తన స్వరాష్ట్రంలోని రామనాథపురం జిల్లాకు తిరిగి వచ్చాడు.  

దేవేంద్రర్ పాల్లార్ల విద్య, హక్కులు, ప్రాతినిధ్యాన్ని మెరుగుపరచడానికి పనిచేశాడు. ఫార్వార్డ్ బ్లాక్‌లో చేరడానికి పార్టీ ఫిరాయించిన పసుంపోన్ ముత్తారామలింగం తేవర్‌కి ఐఎన్‌సి అతడిని ఉపయోగకరమైన వ్యతిరేక వ్యక్తిగా భావించింది.  ఆయన శాసనసభకు తగిన భవిష్యత్ సభ్యుడు కావచ్చని పార్టీ భావించి, ఆ మేరకు అతడిని తీర్చిదిద్దారు. ఈ కారణంగానే అతను హిందూ మతంలోకి మారి ఇమ్మానుయేల్ సెకరన్ అనే పేరును తీసుకున్నాడు. 

పల్లర్లు తరచుగా ఉన్నత స్థాయి దేవర్ కులంతో వివాదంలో ఉన్నారు, 1957 లో ఉప ఎన్నికల తరువాత సంఘాల మధ్య సంబంధాలు దెబ్బతిన్నాయి. ఒక శాంతి సమావేశం జరిగిన సమయంలో దేవర్ వచ్చినప్పుడు దేవేంద్రర్ నిలబడటానికి నిరాకరించాడు. 

## మరణం
దేవేంద్రర్ 11 సెప్టెంబర్ 1957న తన కార్యకలాపాల కోసం దేవర్ల బృందం మెరుపు దాడి వలన హత్య చేయబడ్డాడు. ఈ మరణానికి దేవర్ కు కొంత బాధ్యత ఉందని ద్రావిడ పార్టీలు ఆరోపించాయి. వాస్తవానికి దేవర్ ను అరెస్టు చేశారు, కాని తరువాత  విడుదల చేశారు. 

1957లో జరిగిన రామ్ నాద్ అల్లర్లలో 42 మంది దళితులు మరణించారు, దేవేంద్రర్ హత్య ఫలితంగా ఇది జరిగింది.  

దేవేంద్రర్ మరణ వార్షికోత్సవాన్ని ప్రతి సంవత్సరం దేవేంద్ర కుల సంఘం ప్రజలు దేవేంద్ర వర్ధంతిగా జరుపుకుంటారు.  

## మూలాలు

వర్గం:1924 జననాలు
వర్గం:1957 మరణాలు
వర్గం:భారత స్వాతంత్ర్య సమర యోధులు
## బాహ్య లింకులు
* ఇమ్మనువేల్ దేవేంద్రర్
నానాసాహెబ్ పురోహిత్

**దిగంబర్ వినాయక్ పురోహిత్, ** (1907 మే 28 - 1994), అలియాస్ **నానాపురోహిత్** లేదా **నానాసాహెబ్ పురోహిత్**, కొలాబా ప్రాంతంలోని మహాద్ కు చెందిన ఒక భారతీయ సోషలిస్ట్ రాజకీయవేత్త, స్వాతంత్ర్య సమరయోధుడు. పురోహిత్ భారత స్వాతంత్ర్యోద్యమంలో తీవ్రవాదపోరాటాలకు నాయకత్వం వహించాడు. సుదీర్ఘకాలం లోక్‌సభ సభ్యుడుగా ఉన్నాడు

## వ్యక్తిగత జీవితం
పురోహిత్ మహార్ సంతతికి చెందినవాడు. అతను తన ఇరవైసంవత్సరాల వయస్సులో సామాజిక కార్యక్రమాలలో చురుకుగా పాల్గొన్నాడు. రాజకీయ కార్యకలాపాలు కాకుండా, పురోహిత్ ఉద్యానవనాలను ఆస్వాదించాడు.

## క్విట్ ఇండియా ఉద్యమం
కాంగ్రెస్ సోషలిస్ట్ పార్టీ, క్విట్ ఇండియా ఉద్యమంలో పురోహిత్ చురుకుగా పాల్గొన్నాడు. అతను మహాద్‌లో తహసీల్దార్ కార్యాలయంపై నిర్వహించిన రైతుల భారీ తిరుగుబాటు దాడికి నాయకత్వం వహించాడు. దాడిసమయంలో జరిగినకాల్పుల్లో ఒక ప్రభుత్వ అధికారితోసహా ఐదుగురు తిరుగుబాటుదారులు మరణించారు. ఆతర్వాత పురోహిత్ పోలీసుల వల నుండి తప్పించుకున్నాడు. అతను కరాచీకి మకాం మార్చాడు. ఈ కాలంలో అతను పూనాలోని సోషలిస్ట్ నాయకత్వం ఆదేశాల మేరకు పనిచేశాడు. అచ్యుత్ పట్వర్ధన్ కేంద్రవ్యక్తిగా పనిచేశాడు.పట్వర్ధన్ కరాచీలో ఉద్యమాన్నినిర్వహించే బాధ్యతను పురోహిత్ కు అప్పగించాడు.

## జంజీరా పోరాటం
1948లో పురోహిత్, సమీపంలోని జంజీరారాష్ట్రాన్ని విముక్తి చేయడానికి ప్రజల సైన్యం నాయకుడు మోహన్ ధరియాతో కలిసిపోరాడాడు. తిరుగుబాటుదారులు మసలే తాలూకా సరిహద్దులోని ఖమ్‌గావ్ వద్ద సైనిక శిబిరాన్నిఏర్పాటుచేశారు అక్కడ స్వతంత్ర జంజీరా రాష్ట్రం కోసం తాత్కాలిక ప్రభుత్వాన్ని  పురోహిత్ (ప్రధాన మంత్రి), సదాశివ్ బగైత్తర్ (హోం మంత్రి), మోహన్ ధారియా (విదేశాంగ మంత్రి) జనార్దన్ భోక్రే (రక్షణ మంత్రి) లుగా పోటీప్రభుత్వం ఏర్పాటు చేశారు.

## ఎన్నికల రాజకీయాలు
అతను 1951 బొంబాయి శాసనసభ ఎన్నికల్లో విజేతగా నిలిచాడు. పోలాద్పూర్ - మహాద్ నియోజకవర్గంలో 13,597 ఓట్లతో (68.63%) గెలిచాడు. అతను సోషలిస్ట్ పార్టీ అభ్యర్థిగా ఆ సమయంలో, అతను కీలకపరిశ్రమల జాతీయీకరణ, ప్రపంచ రాజకీయాలలో మూడవ శిబిరాన్ని నిర్మించడం కోసం వాదించాడు.

ప్రజా సోషలిస్ట్ పార్టీ అభ్యర్థిగా 19,091 ఓట్లు (70.40%) సాధించి,1957 శాసనసభ ఎన్నికల్లో మహాద్ స్థానాన్ని అతను నిలుపుకున్నాడు. 1961 నాటికి పురోహిత్ మహారాష్ట్ర శాసనసభలో పి.ఎస్.పి. ఉపనాయకుడుగా ఎదిగాడు. అయితే,1962 మహారాష్ట్ర శాసనసభ ఎన్నికల్లో భారత జాతీయ కాంగ్రెస్ అభ్యర్థి అబ్దుల్ రహీమ్ ఎ.గఫూర్ అంతూలే చేతిలో శ్రీవర్ధన్ నియోజకవర్గంలో ఓడిపోయాడు.పురోహిత్ 7,475 ఓట్లతో (25.76%) రెండవ స్థానంలో నిలిచాడు.

పురోహిత్ 1972లో మహారాష్ట్ర నుండితిరిగి సోషలిస్ట్ పార్టీ అభ్యర్థిగా 27,737 ఓట్లతో (55.32%) ఎన్నికయ్యాడు. 1978 శాసనసభ ఎన్నికల్లో పురోహిత్ జనతా పార్టీ అభ్యర్థిగా మహాద్ సీటును గెలిచాడు.అతను 37,413 ఓట్లు (60.03%) పొందాడు.

## మూలాలు

వర్గం:1994 మరణాలు
వర్గం:1907 జననాలు
వర్గం:స్వాతంత్ర్య సమర యోధులు
వర్గం:రాజకీయ నాయకులు
వర్గం:లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:మహారాష్ట్ర స్వాతంత్ర్య సమర యోధులు
వర్గం:జనతా పార్టీ రాజకీయ నాయకులు
వర్గం:భారత జాతీయ కాంగ్రెస్ నాయకులు
సుబ్రహ్మణ్యం చెల్లప్ప

**చిన్నమనుర్  సుబ్రహ్మణ్యం చెల్లప్ప** (1912 సెప్టెంబరు 29 - 1998 డిసెంబరు 18) తమిళ రచయిత, జర్నలిస్ట్, భారతీయ స్వాతంత్ర్య ఉద్యమ కార్యకర్త.. ఇతను ఒక సాహిత్య పత్రిక అయిన ఇజుతు ను స్థాపించాడు. ఈయన రచించిన నవలల్లో "సుతంతిర తగం"  అనే నవలకు 2001లో సాహిత్య అకాడమీ అవార్డును అందుకున్నాడు. 

## జీవిత చరిత్ర
చెళ్లప్ప 1912 సంవత్సరంలో బట్ల గుండులో  జన్మించాడు. చెళ్లప్ప తన పాఠశాల విద్యను ట్యూటీకోరిన్ లో చేశాడు. ఆర్థిక శాస్త్రం లో డిగ్రీని పొందాడు. ఆయన భగత్ సింగ్ చేత ప్రభావితం అయ్యాడు. కానీ, తర్వాత అతను మహాత్మ గాంధీ అహింస విధానాన్ని స్వీకరించాడు. ఆయన బట్ల గుండు సత్యాగ్రహంలో పాల్గొని 1941 జనవరి 10న అరెస్టు అయ్యాడు. అతను 6 నెలలు జైలులో గడిపి, తిరిగి వచ్చిన తర్వాత పేపర్ తయారీ పరిశ్రమ ను స్థాపించాడు. 1934లో, ఆయన తన మొదటి కథ అయిన మర్గాజీ మలర్ రాయడం ప్రారంభించారు.1998లో, ఆయన చనిపోయే సమయానికి 109 చిన్న కథలు, 50 వ్యాసాలను రచించాడు.

## మూలాలు
తెలంగాణ రాష్ట్ర ఆవిర్భావ పురస్కారాలు - 2017

తెలంగాణ రాష్ట్ర అవతరణ సందర్భంగా తెలంగాణ ప్రభుత్వం ప్రతి సంవత్సరం జూన్ 2న తెలంగాణ అవతరణ దినోత్సవం నిర్వహిస్తుంది. అందులో భాగంగా తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ రాష్ట్రంలో మండల స్థాయినుంచి రాష్ట్రస్థాయి వరకు వివిధ రంగాల్లో కృషి చేసినవారికి తెలంగాణ రాష్ట్ర ఆవిర్భావ పురస్కారాలు పేరిట పురస్కారాలను అందించడం జరుగుతుంది.
thumb|361x361px|తెలంగాణ రాష్ట్ర ఆవిర్భావ దినోత్సవం సందర్భంగా 2017, జూన్ 5న రవీంద్రభారతి
2017 ఏడాదికిగానూ పలు రంగాల్లో విశిష్ట సేవలు అందించిన 52 మంది ప్రముఖులను ఎంపిక చేస్తూ తెలంగాణ ప్రభుత్వం ఉత్తర్వులు జారీ చేసింది. అవార్డుల ఎంపిక కమిటీ ప్రతిపాదన మేరకు ఈ ప్రముఖులకు జూన్ 2న సికింద్రాబాద్ పరేడ్ గ్రౌండ్స్‌లో జరిగిన రాష్ట్ర అవతరణ వేడుకల్లో ముఖ్యమంత్రి కల్వకుంట్ల చంద్రశేఖర్ రావు రూ.1,00,116 నగదు, శాలువా, ప్రశంసాపత్రం, జ్ఞాపికలతో సత్కరించాడు.

## పురస్కార గ్రహీతలు

## సేవాపతకాలు
పోలీసు విభాగంలో విశిష్ట సేవలందించిన వారికి ముఖ్యమంత్రి సేవాపతకం, తెలంగాణ సేవాపతకాలను అందించారు.
* ముఖ్యమంత్రి సర్వోన్నత పోలీస్ పతకం-2016
# ఎం రామకృష్ణ డీఎస్పీ, ఇంటెలిజెన్స్ సెక్యూరిటీ వింగ్
# పీ వెంకటస్వామి, హెడ్ కానిస్టేబుల్ (4028), టాస్క్‌ఫోర్స్, హైదరాబాద్.
* ముఖ్యమంత్రి సర్వోన్నత పోలీస్ పతకం -2017
# ఎన్ వెంకట శ్రీనివాస్, జాయింట్ డైరెక్టర్, ఏసీబీ, హైదరాబాద్.
# మహ్మద్ మొయిజుద్దీన్, హెడ్ కానిస్టేబుల్ (565), మహబూబ్‌నగర్.
* తెలంగాణ మహోన్నత సేవా పతకం-2016
# యూ గౌరీశంకర్, రిటైర్డ్ ఏఆర్ ఎస్‌ఐ, హైదరాబాద్ సిటీ
# సర్ఫ్‌రాజ్ అలీ, ఏఏసీ/ఏఆర్‌ఎస్‌ఐ, గ్రేహౌండ్స్, హైదరాబాద్
* తెలంగాణ మహోన్నత సేవా పకతం-2017
# హెచ్. సత్యనారాయణ, కమాండెంట్ 10వ బెటాలియన్, టీఎస్‌ఎస్పీ, బీచ్‌పల్లి,
# ఎం కృష్ణ, ఏఎస్‌ఐ (స్పెషల్ ఇంటెలిజెన్స్ సెల్, హెడ్ క్వార్టర్, హైదరాబాద్.
# కేవీ రాం నర్సింహారెడ్డి, సీఐడీ డీఎస్పీ, హైదరాబాద్.

## మార్చ్‌పాస్ట్ బెటాలియన్ అవార్డులు
# మొదటి బహుమతి: 13వ బెటాలియన్ మంచిర్యాల (గుడిపేట)
# రెండవ బహుమతి: సీఆర్‌ఐ క్వార్టర్స్ (హైదరాబాద్)
# మూడవ బహుమతి: బ్రాస్ బ్యాండ్ (హర్యానా)

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
ఆంగోత్ తుకారాం

**ఆంగోత్ తుకారాం పవార్** తెలంగాణ రాష్ట్రానికి చెందిన అంతర్జాతీయ పర్వతారోహకుడు. ఆయన 2019లో ఎవరెస్టు పర్వతాన్ని అధిరోహించాడు. తుకారాం ఎవరెస్టు శిఖరంతో పాటు ఐదు ఖండాల్లోని అత్యున్నత శిఖరాలను అధిరోహించాడు. 

## జననం, విద్యాభాస్యం
ఆంగోత్ తుకారాం తెలంగాణ రాష్ట్రం, రంగారెడ్డి జిల్లా,  యాచారం మండలం,   తక్కళ్లపల్లి తండాలో అంగోత్‌ రాందాసు, జంకుల దంపతులకు జన్మించాడు. ఆయన హైదరాబాద్ లోని నోబెల్ డిగ్రీ కళాశాల నుండి బిఏ (పొలిటికల్ సైన్స్) పూర్తి చేశాడు.

## పర్వతారోహణ జీవితం
ఆంగోత్ తుకారాం సికింద్రాబాద్‌లోని ఎన్సీసీ రెండో బెటాలియన్‌లో క్యాడెట్‌గా చేసి, 2015లో ఉత్తరకాశీలోని నెహ్రూ ఇన్‌స్టిట్యూట్‌ ఆఫ్‌ మౌంటనీరింగ్‌లో శిక్షణ పొందాడు. 
#2016 జూన్‌ 2న మొదటిసారి హిమాచల్‌ప్రదేశ్‌లోని 17,145 అడుగుల నార్భో పర్వతా న్ని ఎక్కి తెలంగాణ జెండాను ఎగురేసి, బతుకమ్మ ఆడి రాష్ట్ర ఖ్యాతిని చాటాడు.
#2017 జూన్‌ 2న ఉత్తరాఖండ్‌లో 19,091 అడుగుల రుదుగైరా పర్వతాన్ని అధిరోహించాడు. పర్వతాన్ని అధిరోహించిన అనంతరం ఖాదీ వస్త్రాలను ధరించాలని ప్రజలకు సందేశాన్ని ఇచ్చాడు.
#2017 జూలై 15న హిమాలయాల్లోని 20,187 అడుగుల స్టాక్‌కాంగ్రీ పర్వతాన్ని అధిరోహించాడు. పర్వతాన్ని అధిరోహించిన అనంతరం 19 ఫీట్ల భారత జాతీయ జెండాను ఎగురవేశాడు.
# 2018 జూలైలో సౌతాఫ్రికాలో 5,895 మీటర్ల కిలిమంజారో మంచు పర్వతాన్ని అధిరోహించాడు.పర్వతాన్ని అధిరోహించిన అనంతరం వాహనం నడిపేటప్పుడు హెల్మెట్ ధరించాలని ప్రజలకు సందేశాన్ని ఇచ్చాడు. 
#2019 మే 2019లో మౌంట్‌ ఎవరెస్ట్‌ పర్వతాన్ని అధిరోహించాడు.మౌంట్‌ ఎవరెస్ట్‌ శిఖరం అధిరోహించిన అనంతరం అంగోత్‌ తుకారాంను రాష్ట్రపతి రామ్‌నాథ్‌ గోవింద్, ఉపరాష్ట్రపతి వెంకయ్య నాయుడు అభినందించారు.  
#10 మార్చ్ 2020లో ఆస్ట్రేలియాలోని మౌంట్ కొస్కిస్జ్కో అధిరోహించి శాంతి సందేశమిచ్చాడు.

## అవార్డ్స్
ఆంగోత్ తుకారాం 2018లో ఉత్తమ క్రీడాకారుడిగా తెలంగాణ రాష్ట్ర ప్రభుత్వ అవార్డును అందుకున్నాడు. ఆయన ఇలా పలు మంచు పర్వతాలు అధిరోహించినందుకుగాను లిమ్కా బుక్ అఫ్ రికార్డ్స్, ఇండియన్ రికార్డ్స్, హైరేంజ్‌ బుక్‌ ఆఫ్‌ వరల్డ్‌ రికార్డ్స్‌లో తన పేరు నమోదు చేసుకున్నాడు.అంగోత్‌ తుకారాం సాక్షి మీడియా 2020 ఎక్స్‌లెన్స్‌ అవార్డుల కార్యక్రమంలో ‘జ్యూరీ స్పెషల్‌ రికగ్నిషన్‌’ (క్రీడలు – పురుషుల) అవార్డును తెలంగాణ గవర్నర్ తమిళిసై సౌందరరాజన్ చేతుల మీదుగా అందుకున్నాడు.సాక్షి ఎక్సలెన్స్ అవార్డు అందుకున్న అనంతరం అంగోత్‌ తుకారాం విజయాల గురించి తెలుసుకొన్న ఆంధ్రప్రదేశ్ ముఖ్యమంత్రి వైఎస్ జగన్‌మోహన్‌రెడ్డి అతనికి ప్రోత్సహకంగా రూ. 35 లక్షల చెక్కును ఆంధ్రప్రదేశ్‌లోని తాడేపల్లిలో ఉన్న సీఎం క్యాంపు కార్యాలయంలో అతనికి అందజేశాడు.

## మూలాలు

వర్గం:1998 జననాలు
వర్గం:రంగారెడ్డి జిల్లా వ్యక్తులు
వర్గం:తెలంగాణ వ్యక్తులు
గొడ్డా

**గొడ్డా,** జార్ఖండ్ రాష్ట్రం, గొడ్డా జిల్లాలోని పట్టణం. ఈ జిల్లాకు ముఖ్యపట్టణం కూడా. పట్టణ పాలనను పురపాలక సంస్థ  నిర్వహిస్తుంది. 

## స్థానం
గొడ్డా  వద్ద,  సముద్రమట్టం నుండి సగటున 77&nbsp;మీటర్ల ఎత్తున ఉంది. గొడ్డా 1983 మే 25 న అవిభక్త బీహార్ లో 55 వ జిల్లా ఉనికిలోకి వచ్చినపుడూ గొడ్డా దానికి రాజధానిగా ఏర్ప్డింది. 2000 నవంబరు 15 న బీహార్ నుండి జార్ఖండ్ రాష్ట్రం విడిపోయిన తర్వాత. ఇది జార్ఖండ్‌లోని 18 జిల్లాలలో ఒకతైంది. జాతీయ రహదారి 133 గొడ్డా నగరం గుండా వెళుతుంది.

## జనాభా వివరాలు

### జనాభా
2011 భారత జనగణన ప్రకారం, గొడ్డా మొత్తం జనాభా 48,480. ఇందులో 25,707 (53%) పురుషులు, 22,773 (47%) మహిళలు. 0-6 సంవత్సరాల మధ్య వయస్సు గల వారి సంఖ్య 6,745. గొడ్డాలో మొత్తం అక్షరాస్యుల సంఖ్య 4,1735 (6 సంవత్సరాలకు పైబడిన జనాభాలో అక్షరాస్యత 84.30%). 

## ఆర్థిక వ్యవస్థ
ఈ ప్రాంతంలో వ్యవసాయం ప్రధానమైన జీవనాధారం. వరి, గోధుమ, మొక్కజొన్న ఇక్కడ పండే ప్రధానమైన పంటలు. వీటితో పాటు, కూరగాయలు, లిన్సీడ్స్, చెరకు కూడా సాగు చేస్తారు. మామిడి, అరటి, పనస, రేగు వంటి పండ్లు కూడా పండిస్తారు. గొడ్డాలో కొన్ని చిన్న, మధ్యతరహా పరిశ్రమలు కూడా ఉన్నాయి. 

గొడ్డా ఇటీవలి కాలంలో పారిశ్రామికీకరణ జరిగింది, అనేక ప్రధాన పరిశ్రామలు ఇక్కడ వచ్చాయి. తేసుబత్తన్‌లో  జిందాల్ స్టీల్ &amp;amp; పవర్స్ వారి 1320 మెగావాట్ల తాప విద్యుత్కేంద్రం వచ్చింది. 

అదానీ పవర్ లేదా అదానీ గొడ్డా తన 1600 మెగావాట్ల తాప విదుత్కేంద్రాన్ని గొడ్డా వద్ద స్థాపిస్తోంది. భారత విద్యుత్తు రంగంలో ఇది మొట్టమొదటి స్పెషల్ ఎకనామిక్ జోన్ అవుతుంది . 

రాజమహల్ కోల్ మైన్స్ లిమిటెడ్, ఆదిత్య బిర్లా గ్రూపు లోని సంస్థ. మహాగామా వద్ద ఈస్టర్న్ కోల్‌ఫీల్డ్స్ వారి లాల్మాటియా గనిని నిర్వహిస్తోంది.  ECL భారతదేశంలోని అత్యంత పురాతన అతిపెద్ద మైనింగ్ సంస్థల్లో ఒకటి. ఈస్టేన్ కోల్‌ఫీల్డ్స్ సుందర్‌పహరి, గొరిడాలోని బోరిజోర్ బ్లాక్స్ వద్ద బొగ్గు గనులను నిర్వహిస్తోంది. 

## రవాణా
గొడ్డా నుండి ఇతర ప్రాంతాలకు చక్కటి రోడ్డు, రైలు మార్గాలున్నాయి. పట్టణ కేంద్రం నుండి గొడ్డా రైల్వే స్టేషను 4 కి.మీ దూరంలో ఉంది. 2021 ఏప్రిల్ 8 న మొదలైన హమ్‌సఫర్ ఎక్స్‌ప్రెస్, గొడ్డా రైల్వే స్టేషన్ నుండి బయలుదేరిన మొదటి రైలు.  వారానికోసారి నడిచే ఈ రైలు, భాగ్యపూర్, గయల మీదుగా న్యూఢిల్లీకి వెళ్తుంది.

జాతీయ రహదారి-133 గొడ్డా గుండా వెళుతుంది.

## ప్రముఖ వ్యక్తులు

* భగవత్ జా ఆజాద్ : బీహార్ మాజీ ముఖ్యమంత్రి
* రామేశ్వర్ ఠాకూర్ : మధ్యప్రదేశ్ మాజీ గవర్నర్
* కీర్తి ఆజాద్ : మాజీ క్రికెటర్, టీమ్ ఇండియా.

## మూలాలు

 

వర్గం:Coordinates on Wikidata
వర్గం:జార్ఖండ్ నగరాలు పట్టణాలు
క‌మ్లా భాసిన్

**క‌మ్లా భాసిన్** భారతదేశానికి చెందిన కవయిత్రి, రచయిత్రి, మహిళా హక్కుల ఉద్యమకారిణి.  ఆమె ‘సేవా మందిర్‌’  ఎన్జీవో సంస్థను స్థాపించి అనేక సామాజిక కార్యక్రమాలు చేసింది. భారత్‌, దక్షిణాసియా దేశాల్లో మూడు దశాబ్దాలుగా లింగ వివక్ష, అభివృద్ధి, శాంతి, మానవ హక్కులు వంటి సమస్యలపై పోరాడింది. దక్షిణాసియాలో ' వన్‌ బిలియన్‌ రైజింగ్‌' ప్రచారంతో పాటు పలు ముఖ్యమైన ఉద్యమాల్లో పాల్గొన్నది.

## జననం, విద్యాభాస్యం
క‌మ్లా భాసిన్ 24 ఏప్రిల్ 1946లో  ఇప్పటి పాకిస్తాన్ లోని మందీ బహావుద్దీన్ జిల్లా
షహీదానువాలి లో జన్మించింది. ఆమె రాజస్థాన్ లోని భాసిన్ విశ్వవిద్యాలయం నుండి ఎంఏ పూర్తి చేసి ఫెలోషిప్‌తో పశ్చిమ జర్మనీలోని మున్స్టర్ విశ్వవిద్యాలయంలో సోషియాలజీ ఆఫ్ డెవలప్‌మెంట్ పూర్తి చేసింది. ఆమె అనంతరం బాడ్ హోన్నేఫ్‌లోని అభివృద్ధి చెందుతున్న దేశాల కోసం జర్మన్ ఫౌండేషన్ యొక్క ఓరియంటేషన్ సెంటర్‌లో పని చేసింది.

## రచనలు
కమ్లా బాసిన్ 1970లో ఉద్యమాల్లో పని చేస్తున్న నాటి నుండి స్త్రీవాదం, మహిళల సమస్యలపై పలు పుస్తకాలు రాసింది. 

# లాఫింగ్ మ్యాటర్స్ (2005)
#బోర్డర్స్ & బౌండరీస్: విమెన్ ఇన్ ఇండియాస్ పార్టిషన్ 
#అండర్ స్టాండింగ్ జెండర్ 
#వాట్ ఇస్ పాట్రియార్చ్య్?

## మరణం
క‌మ్లా భాసిన్ క్యాన్స‌ర్‌తో బాధపడుతూ ఢిల్లీలోని సిటీ హాస్పిట‌ల్లో 25 సెప్టెంబర్ 2021న మరణించింది.

## మూలాలు

వర్గం:1946 జననాలు
వర్గం:2021 మరణాలు
గఢ్వా

**గఢ్వా** జార్ఖండ్ రాష్ట్రం, గఢ్వా జిల్లాలోని పట్టణం. ఆ జిల్లా ముఖ్యపట్టణం. పట్టణ పరిపోఅలనను పురపాలక సంఘం చూస్తుంది. గఢ్వా రోడ్ (రెహ్లా) ఒక ప్రధాన రైల్వే జంక్షను. ఇక్కడ ఢిల్లీ, కోల్‌కతా వెళ్ళేందుకు ఇక్కడీ నుండి రైళ్ళున్నాయి. రాంచీ, అంబికాపూర్, గయ మొదలైన ప్రదేశాలకు ఇక్కడి నుండి బస్సు సౌకర్యం ఉంది.

## భౌగోళికం
గఢ్వా  వద్ద,  సముద్రమట్టం నుండి సగటున  ఎత్తున ఉంది.

## రవాణా
గఢ్వా పట్టణంలో గఢ్వా టౌన్ రైల్వే స్టేషను ఉంది. దీని కోడ్ GHQ.  సమీపంలోని మరొక రైల్వే స్టేషన్ (సుమారు 10&nbsp;కి.మీ దూరంలో) గఢ్వా రోడ్డు. దీని రైల్వే కోడ్ GHD. 

గఢ్వా న్యూ ఢిల్లీకి ఆగ్నేయంగా 1036 కి.మీ. దూరంలో ఉంది. లక్నో, పాట్నా, రాంచీ, కోట, భోపాల్ జంక్షన్, ఢిల్లీ, జబల్‌పూర్, కోల్‌కతా, వారణాసి, గయ నుండి గఢ్వా రోడ్డు జంక్షన్‌కు రైలులో చేరుకోవచ్చు. సమీప విమానాశ్రయం  దూరాన, రాంచీలో ఉంది.

గఢ్వా నుండి పాట్నా, రాంచి, రాయ్పూర్, కోలకతా, వారణాసి, అంబికాపూర్, దుర్గాపూర్, జంషెడ్పూర్, ధన్బాద్, ఢిల్లీ, లక్నో, అలహాబాద్, కోటా, కాన్పూర్ లకు చక్కటి రోడ్డు సౌకర్యం ఉంది.

## జనాభా
2001 జనగణన ప్రకారం, గఢ్వా జనాభా 46,059. ఇందులో పురుషులు 54%, మహిళలు 46% ఉన్నారు. గఢ్వా సగటు అక్షరాస్యత 61%. ఇది జాతీయ సగటు 59.5% కంటే ఎక్కువ. పురుషుల అక్షరాస్యత 69%, స్త్రీల అక్షరాస్యత 51%. గఢ్వా జనాభాలో 17% మంది 6 సంవత్సరాల లోపు పిల్లలు.

## మూలాలు

 

వర్గం:Coordinates on Wikidata
వర్గం:జార్ఖండ్ నగరాలు పట్టణాలు
గడ్డం సమ్మయ్య

**గడ్డం సమ్మయ్య** తెలంగాణ రాష్ట్రానికి చెందిన చిందు యక్షగాన కళాకారుడు. వారసత్వంగా వచ్చిన చిందు యక్షగానాన్ని నమ్ముకొని అనేక ప్రదర్శనలు ఇచ్చిన సమ్మయ్య, 2017లో తెలంగాణ ప్రభుత్వం నుండి జానపద కళలు  విభాగంలో తెలంగాణ ఆవిర్భావ పురస్కారం అందుకున్నాడు. మారుతున్న కాలానికి అనుగుణంగా తనదైన శైలీలో ప్రదర్శనలిస్తూ ఉమ్మడి రాష్ట్రంలో కళారత్న అవార్డును అందుకున్న సమ్మయ్య జీవిత విశేషాలతో గడ్డం మోహన్‌రావు 2013లో ‘చిందుల హంస’ అనే పుస్తకాన్ని రాశాడు.

2024, జనవరి 25న భారత ప్రభుత్వం ఈయనకు పద్మశ్రీ పురస్కారాన్ని ప్రకటించింది.

## జీవిత విశేషాలు
సమ్మయ్య 1958, జనవరి 5న చిందుల రామస్వామి - ఛండికాంబ దంపతులకు తెలంగాణ రాష్ట్రం జనగామ జిల్లా, దేవరుప్పుల మండలం, అప్పిరెడ్డిపల్లి గ్రామంలో జన్మించాడు. సమ్మయ్యకు ఒక అక్క, ఇద్దరు తమ్ముళ్ళు, ఇద్దరు చెల్లెల్లు ఉన్నారు. సంచార జీవితం గడుపుతున్న సమ్మయ్య కుటుంబం అప్పిరెడ్డిపల్లిలో స్థిరపడింది. దాంతో ఆ గ్రామంలోనే సమ్మయ్య ఆరవ తరగతి వరకు చదువుకున్నాడు.

thumb|గౌ. భారత రాష్ట్రపతి ద్రౌపది ముర్ము చేతులమీదుగా 2024 ఏప్రిల్ 22న పద్మశ్రీ పురస్కారం అందుకుంటూ|alt=|260x260px

## వ్యక్తిగత జీవితం
సమ్మయ్యకు 1983లో శ్రీరంజనితో వివాహం జరిగింది. వారికి ముగ్గురు కుమారులు. పెద్దకుమారుడు సోమరాజు చిందు కళా ప్రదర్శనలు ఇస్తున్నాడు. రెండవ కుమారుడు వృత్తి విద్యా (ఇంజనీరింగ్) పూర్తిచేసి మల్టీనేషనల్ కంపనీలో ఉద్యోగం చేస్తున్నాడు. మూడవ కుమారుడు ఫోటోగ్రఫీలో బిఎఫ్ఏ పూర్తిచేసాడు.

## కళారంగం
16 ఏళ్ళ వయసులో తన తండ్రి ప్రోత్సాహంతో చిన్ని కృష్ణుడి వేషధారణతో కళారంగంలోకి అడుగుపెట్టాడు. 1985లో జనగామ పురపాలక సంఘం కార్యాలయంలో కీచకవధ ప్రదర్శనలో కీచకుడిగా నటించి గుర్తింపు తెచ్చుకున్నాడు. ఆ తరువాత 1988లో నెహ్రూ యువకేంద్రం ద్వారా ప్రదర్శనలు ఇవ్వడం ప్రాంభించి, అనేక ప్రదర్శనల్లో లోహితాన్యుడు, సిరియాళుడు, బాలవద్ధి, సత్య హరిశ్చంద్రుడు, కీచకుడు, కంసుడు, కృష్ణుడు, దుర్యోధనుడు, రావణుడు వంటి పాత్రలు పోషించాడు.

తొమ్మిదిమంది బృందంతో రాష్ట్ర, జాతీయస్థాయి వేదికలతోపాటు 1991లో ఆలిండియా రేడియోలో 80 ప్రదర్శనలు, దూరదర్శనిలో 30 ప్రదర్శనలు, యువజన సాంస్కృతిక పర్యాటల శాఖల ఆధ్వర్యంలో దాదాపు నాలుగువేల ప్రదర్శనలు ఇచ్చాడు. 1991లో కళాకారుల సంఘంను ప్రారంభించాడు. ప్రభుత్వం తరపున అనేక సామాజిక కార్యక్రమాలు, అవగాహన అంశాలపై వేల ప్రదర్శనలు ఇచ్చాడు.

## పురస్కారాలు
# 1985లో తెలుగు విశ్వవిద్యాలయం పూర్వ ఉపకులపతి తూమాటి దోణప్పచే సన్మానం
#1994లో తెలుగు విశ్వవిద్యాలయం ప్రతిభా పురస్కారం
#1995లో తెలుగు విశ్వవిద్యాలయం వార్షికోత్సవంలో అప్పటి గవర్నర్ కృష్ణకాంత్ చేతులమీదుగా కళారత్న (హంస) పురస్కారం, రూ. 5వేల నగదు స్వీకరణ
#2001లో నల్గొండలో జరిగిన రాష్ట్రస్థాయి ఉత్సవాలలో ఆచార్య భక్తవత్సలం రెడ్డిచే సన్మానం
#2003లో హైదరాబాదులోని శిల్పారామంలో ఆంధ్రప్రదేశ్ పూర్వ ముఖ్యమంత్రి నారా చంద్రబాబునాయుడు చేతులమీదుగా విశిష్ట పురస్కారం
# 2009లో తెలుగు విశ్వవిద్యాలయం నుండి బంగారు కంకణం ప్రదానం
# 2017లో తెలంగాణ ప్రభుత్వం నుండి కెసీఆర్ చేతులమీదుగా తెలంగాణ రాష్ట్ర ఆవిర్భావ పురస్కారం

## మూలాలు

వర్గం:1958 జననాలు
వర్గం:జనగామ జిల్లా వ్యక్తులు
వర్గం:తెలంగాణ జానపద కళాకారులు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
జామ్తాడా

**జామ్తాడా** ఝార్ఖండ్ రాష్ట్రం జామ్తాడా జిల్లాలోని జామ్తాడా సదర్ ఉపవిభాగంలోని నగరం. ఇదొక నోటిఫైడ్ ప్రాంతం. ఇది ఈ జిల్లాకు ముఖ్యపట్టణం.

## భౌగోళికం
జమ్తాడా  వద్ద, సముద్రమట్టం నుండి సగటున 155&nbsp;మీటర్ల ఎత్తున ఉంది.

ఇది రాష్ట్ర రాజధాని రాంచీ నుండి 250 కి.మీ. దూరంలో ఉంది. బొగ్గు రాజధాని'  ధన్‌బాద్ నుండి దీని దూరం 54 కి.మీ. కోల్‌కతా నుండి దూరం 260&nbsp;కి.మీ., పాట్నా నుండి 290&nbsp;కి.మీ.

## జనాభా
2011 జనగణన ప్రకారం, జామ్తాడా జనాభా 29,415. ఇందులో 89% మంది ముస్లిములు. పురుషులు 52%, స్త్రీలు 48% ఉన్నారు. జామ్తాడా సగటు అక్షరాస్యత 63.73%. ఇది జాతీయ సగటు 74.4%కంటే తక్కువ: పురుషుల అక్షరాస్యత 76.85%, స్త్రీల అక్షరాస్యత 50.08%. జామ్తాడా జనాభాలో 13% మంది ఆరేళ్ళ లోపు పిల్లలు

## సైబర్ నేరాల ప్రత్యేకత
జామ్తాడాను భారతదేశపు ఫిషింగ్ (phishing) నేరాలకు రాజధాని అని అంటారు. ఈ చిన్న పట్టణం కేంద్రంగా దేశవ్యాప్తంగా అనేక ఫిషింగ్ సంఘటనలు జరగడంతో దీనికి ఈ పేరు వచ్చింది. 2015 ఏప్రిల్, 2017 మార్చి మధ్య రెండు సంవత్సరాల వ్యవధిలో, 12 భారతీయ రాష్ట్రాలకు చెందిన పోలీసులు తమతమ 5 రాష్ట్రాల్లో జరిగిన సైబర్ నేరాలను పరిశోధించడానికి  జామ్తాడాకు 23 సార్లు ప్రయాణాలు చేసినట్లు సమాచారం. కొన్ని అంచనాల ప్రకారం ఫిషింగు నేరాల్లో 80 శాతానికి బాధ్యత ఈ పట్టణమే వహిస్తుంది. ఈ నేరాల్లో ప్రమేయం ఉన్నవారు విలాసవంతమైన SUV లను కొనుగోలు చేసారు. గుడిసెల పక్కన పెద్దపెద్ద బంగళాలను నిర్మించుకున్నారు.

## శీతోష్ణస్థితి

* వేసవి కాలం - మార్చి నుండి మే వరకు
* వర్షాకాలం - జూన్ నుండి సెప్టెంబర్ వరకు
* శీతాకాలం - అక్టోబర్ నుండి ఫిబ్రవరి
* శీతాకాలంలో కనిష్ట ఉష్ణోగ్రత - 2&nbsp;°C
* వేసవిలో గరిష్ట ఉష్ణోగ్రత - 45&nbsp;°C
* సముద్ర మట్టం నుండి ఎత్తు - 
* గాలి దిశ - నైరుతి నుండి ఈశాన్యం వైపుకు

## నోట్స్


## మూలాలు
 

వర్గం:Coordinates on Wikidata
వర్గం:జార్ఖండ్ నగరాలు పట్టణాలు
బేబీ రాణి మౌర్య

**బేబీ రాణి మౌర్య** భారతదేశానికి చెందిన రాజకీయ నాయకురాలు, ఉత్తరాఖండ్ మాజీ గవర్నర్‌. ఆమె ప్రస్తుతం భారతీయ జనతా పార్టీ జాతీయ ఉపాధ్యక్షురాలిగా పని చేస్తుంది. బేబీ రాణి మౌర్య 1996లో సమాజ్ రత్న, 1997లో ఉత్తర ప్రదేశ్ రత్న, 1998లో నారి రత్న అవార్డులు అందుకుంది.

## జననం, విద్యాభాస్యం
బేబీ రాణి మౌర్య 15 1956 ఆగస్టు లో ఉత్తరప్రదేశ్ లో జన్మించింది. ఆమె ఎం.ఏ, బి.ఈ.డి పూర్తి చేసింది.

## రాజకీయ జీవితం
బేబీ రాణి  1990లో బీజేపీ పార్టీ ద్వారా రాజకీయాల్లోకి వచ్చింది. ఆమె ఆగ్రా మున్సిపల్ కార్పొరేషన్ ఎన్నికల్లో కార్పొరేటర్‌గా గెలిచి 1995 నుండి 2000 వరకు మేయర్‌గా, 1997లో బీజేపీ కేంద్ర ఎస్.సి సెల్ విభాగం లో సభ్యురాలిగా పని చేసింది. మౌర్య 2001లో ఉత్తరప్రదేశ్ రాష్ట్ర సాంఘిక సంక్షేమ బోర్డు సభ్యురాలుగా, 2002లో జాతీయ మహిళా కమిషన్ సభ్యురాలుగా పని చేసింది. ఆమె 2007 ఉత్తర్‌ప్రదేశ్ అసెంబ్లీ ఎన్నికల్లో, ఎత్మాద్‌పూర్ స్థానం నుండి పోటీ చేసి ఓడిపోయింది.ఆమె 2013 నుండి 2015 వరకు యూపీ బీజేపీ రాష్ట్ర కార్యవర్గంలో వివిధ హోదాల్లో పని చేసింది. 

బేబీ రాణి మౌర్య 2018  ఆగష్టు 22న ఉత్తరాఖండ్ గవర్నర్‌గా రాష్ట్రపతి రామ్‌నాథ్ కోవింద్ నియమించాడు. ఆమె 2018 ఆగస్టు 26న ఉత్తరాఖండ్ గవర్నర్‌గా బాధ్యతలు చేపట్టింది.ఆమె  2021 సెప్టెంబరు 08న గవర్నర్‌ పదవికి రాజీనామా చేసింది. ఆమె 2022 ఉత్తరప్రదేశ్ శాసనసభ ఎన్నికల్లో ఆగ్రా గ్రామీణ నియోజకవర్గం నుండి ఎమ్మెల్యేగా గెలిచింది.

## మూలాలు

వర్గం:1956 జననాలు
వర్గం:భారతీయ జనతా పార్టీ రాజకీయ నాయకులు
బైలంపుడి

**బైలంపుడి** 2019లో విడుదలైన తెలుగు సినిమా. తార క్రియేషన్స్ బ్యానర్ పై బ్రహ్మానందరెడ్డి  నిర్మించిన ఈ సినిమాకు అనిల్‌ పీజే రాజ్‌ దర్శకత్వం వహించాడు. హరీష్‌ వినయ్‌, త‌నిష్క తివారి, బ్రహ్మానంద రెడ్డి, సుచిత్ర, గణి, గోవింద్‌, నటరాజ్‌, న‌రి, నాగార్జున‌,  సెబాస్టియన్ ప్రధాన పాత్రల్లో నటించిన ఈ సినిమా 27 జులై 2019న విడుదలైంది.
## కథ
బైలంపుడి గ్రామంలో గ్రామ పెద్ద గురు నారాయణ్‌ (బ్రహ్మానందరెడ్డి) ఊర్లోవారందరికి  భయంతో కూడిన గౌరవం. గురు నారాయణ్‌ దగ్గర పెరుగుతున్న కళ్యాణి (తనిష్క్‌ రాజన్‌) అదే ఊరిలో ఆటో నడిపే రవి (హరీష్‌ వినయ్‌) ని ఇష్టపడుతుంది. ఈ క్రమంలో రవి స్నేహితుల్లో ఒకరు హత్యకు గురవుతాడు. అసలు రవి స్నేహితుడ్ని చంపిందెవరు ? ఆ తర్వాత ఏమి జరిగింది?  అనేది మిగతా సినిమా కథ.
## నటీనటులు

*హరీష్‌ వినయ్‌ 
*త‌నిష్క తివారి  
*బ్రహ్మానంద రెడ్డి  
*సుచిత్ర  
*గణి  
*గోవింద్‌  
*నటరాజ్‌  
*న‌రి  
*నాగార్జున‌   
*సెబాస్టియన్

## సాంకేతిక నిపుణులు

*బ్యానర్: తార క్రియేషన్స్  
*నిర్మాత:   బ్రహ్మానంద రెడ్డి 
*కథ, స్క్రీన్‌ప్లే , దర్శకత్వం:  అనిల్‌ పీజే రాజ్‌ 
*సంగీతం: సుభాష్‌ ఆనంద్‌
*సినిమాటోగ్రఫీ:  అనిల్ పిజి రాజ్‌
*మాటలు: సాయి  
*ఎడిటర్‌: జానకిరామ్‌
*ఫైట్స్‌: కృష్ణం రాజ్‌
*ఆర్ట్‌: ఉత్తమ్‌కుమార్‌
*కొరియోగ్రఫీ: ఘోరా, 
*పాటలు: రామారావు, 
*పిఆర్వో: వంగాల‌ కుమారస్వామి

## మూలాలు
హార్ట్‌బీట్

**హార్ట్‌బీట్** 2017లో విడుదలైన తెలుగు సినిమా. దేవాస్ మీడియా అండ్ ఎంటర్‌టైన్‌మెంట్ బ్యానర్‌పై శ్యామ్ దేవాభక్తుని నిర్మించిన ఈ సినిమాకు ద్వారక్ రాజా దర్శకత్వం వహించాడు. తమిళంలో 2017లో విడుదలైన  “కాదల్ కసకుతయా”  సినిమాను “హార్ట్ బీట్” పేరుతో తెలుగులోకి అనువదించారు. ధృవ, వెన్బా, చార్లీ, కల్పన ప్రధాన పాత్రల్లో నటించిన ఈ సినిమా ట్రైలర్‌ను డిసెంబర్ 15న విడుదల చేసి, సినిమాను 19 జనవరి 2018న విడుదల చేశారు.

## కథ
17 ఏళ్లు ఉన్న దివ్య ఇంటర్మీడియట్ రెండో సంవత్సరం చదువుతోంది.  కానీ ఆమె సాఫ్ట్‌వేర్ ఇంజినీర్ 25 ఏళ్ల అర్జున్‌ను ప్రేమించింది. ఇద్దరి మధ్య వయసు అంతరం ఉన్న పర్వాలేదు అనుకున్న దివ్య, తన ప్రేమను గెలిపించుకోవడానికి చేసిన ప్రయత్నాలు  ఏంటి, చివరికి దివ్య ప్రేమ గెలిచిందా? లేదా అనేదే మిగతా సినిమా కథ.

## నటీనటులు

* ధృవ  
*వెన్బా 
*చార్లీ 
*కల్పన
*దీప నేత్రన్  
*వైశాలి తణిగా  
*లింగ
*జయగణేష్ 
*శివమ్ 
*నవీన్ జిజె

## సాంకేతిక నిపుణులు
*బ్యానర్:  దేవాస్ మీడియా అండ్ ఎంటర్‌టైన్‌మెంట్
*నిర్మాత:  శ్యామ్ దేవాభక్తుని
*కథ, స్క్రీన్‌ప్లే , దర్శకత్వం:  ద్వారక్ రాజా 
*సంగీతం: ధరణ్ కుమార్
*సినిమాటోగ్రఫీ:  బాలాజీ సుబ్రమణ్యం

## పాటలు

## మూలాలు
టి. రంగాచారి

దివాన్ బహదూర్ **టి. రంగాచారి** సిఐఈ (1865-1945) తమిళనాడు రాష్ట్రానికి చెందిన న్యాయవాది, రాజకీయవేత్త, పాత్రికేయుడు, శాసనసభ్యుడు, స్వాతంత్ర్య సమరయోధుడు.

## తొలి జీవితం
రంగాచారి 1865లో మద్రాస్ ప్రెసిడెన్సీకి చెందిన భూస్వామి అయ్యంగార్ కుటుంబంలో జన్మించాడు. మద్రాసులో చదివిన రంగాచారి, న్యాయశాస్త్రంలో పట్టా అందుకున్నాడు. కొంతకాలం న్యాయవాదిగా పనిచేశాడు. ఆ తరువాత భారత స్వాతంత్ర్య ఉద్యమంలోకి వచ్చాడు.  రంగాచారి నాయకత్వంలో రంగాన్, పాశ్చాత్యులు, హాస్యం, గ్యాంగ్‌స్టర్, క్రైమ్ కథలు వంటి విభిన్న అమెరికన్ మూవీ థీమ్‌ల ద్వారా 1927-28లో తీయబడిన సినిమాల సెన్సార్‌షిప్ కోసం రంగాచారి కమిటీ ఏర్పడింది. ఎక్కువగా పౌరాణిక కథలపై ఆధారపడ్డారు.

## రాజకీయాలు
భారత జాతీయ కాంగ్రెస్ ఏర్పాటుచేసిన ప్రారంభంలోనే రంగాచారి ఆ పార్టీలో చేరి, సమావేశాలలో పాల్గొన్నాడు. మద్రాసు మహాజన సభ సభ్యుడిగా కూడా రంగాచారి పనిచేశాడు. మద్రాసు శాసన మండలిలో సభ్యుడుగా పనిచేసాడు. కేంద్ర శాసనసభలో కూడా సభ్యుడిగా, శాసనసభ ఉపాధ్యక్షుడిగా కూడా పనిచేసాడు.  

## మరణం
రంగాచారి తన 80 సంవత్సరాల వయసులో 1945లో మరణించాడు.

## మూలాలు

## ఇతర మూలాలు
* 

వర్గం:1865 జననాలు
వర్గం:1945 మరణాలు
వర్గం:భారతీయ న్యాయవాదులు
వర్గం:తమిళనాడు వ్యక్తులు
వర్గం:తమిళనాడు రాజకీయ నాయకులు
వర్గం:తమిళనాడు పాత్రికేయులు
వర్గం:తమిళనాడు శాసన సభ్యులు
వర్గం:తమిళనాడు స్వాతంత్ర్య సమర యోధులు
వర్గం:బ్రిటిషు భారతదేశ కేంద్ర శాసనసభ సభ్యులు
భగవత్ సాహు

**భగవత్ సాహు** ఉత్తర ఒరియాకు చెందిన ఒక స్వాతంత్ర్య సమరయోధుడు, రాజకీయవేత్త. అతను భారత జాతీయ కాంగ్రెస్ అధికారిగా ఒడిశా రాజకీయాలలో చురుకుగా పనిచేశాడు. భగవత్ బ్రిటిష్ ఆక్రమిత భారతదేశంలో ఒడిశా నుండి శాసనసభ్యుడిగా పనిచేశాడు. స్వాతంత్ర్యం తరువాత, అతను భారత పార్లమెంట్ దిగువ సభ సభ్యుడిగా పనిచేశాడు.
## పుట్టుక, విద్య, కుటుంబం
భగవత్ సాహు 1906 మే 10 న అవిభక్త బాలేశ్వర్ జిల్లాలో జన్మించారు. అతని తండ్రి పేరు క్షేత్రమోహన్ సాహు. అతనికి ఒక కుమార్తె ఉంది.
## రాజకీయ జీవితం
స్వాతంత్ర్యానికి ముందు, భగవత్ సాహు ఒడిశాలో బ్రిటిష్ పాలన లోని శాసనసభ్యుడిగా పనిచేశాడు. ఆ తర్వాత 1952 వరకు పశ్చిమ భద్రక్ నుండి ఎమ్మెల్యేగా పనిచేశాడు.

భారత రాజ్యాంగం అమలులోకి వచ్చిన తరువాత, అతను 1952 భారత సార్వత్రిక ఎన్నికల్లో భారత జాతీయ కాంగ్రెస్ అభ్యర్థి బాలేశ్వర్ లోక్‌సభ నియోజకవర్గం నుండి లోక్‌సభకు ఎన్నికయ్యాడు. అతను 1952 నుండి లోక్‌సభలో పనిచేయగా 1957 సంవత్సరంలో లోక్‌సభ పదవీకాలం ముగిసింది.
## మూలాలు


వర్గం:స్వాతంత్ర్య సమర యోధులు
వర్గం:ఒడిశా నుండి ఎన్నికైన లోక్‌సభ సభ్యులు
పిన్నెల్లి లక్ష్మారెడ్డి

**పిన్నెల్లి లక్ష్మారెడ్డి** ఆంధ్రప్రదేశ్ రాష్ట్రానికి చెందిన మాజీ ఎమ్మెల్యే. ఆయన ఉమ్మడి ఆంధ్రప్రదేశ్ రాష్ట్రంలో మాచెర్ల నియోజకవర్గం 2004 నుండి 2009 వరకు ఎమ్మెల్యేగా పని చేశాడు.

## జననం, విద్యాభాస్యం
పిన్నెల్లి లక్ష్మారెడ్డి 1945 లో ఆంధ్రప్రదేశ్ రాష్ట్రం, గుంటూరు జిల్లా, మాచెర్ల లో జన్మించాడు. ఆయన వెల్దుర్తి లోని జిల్లా పరిషత్ పాఠశాలలో 5వ తరగతి వరకు చదువుకున్నాడు.

## రాజకీయ జీవితం
పిన్నెల్లి లక్ష్మారెడ్డి కాంగ్రెస్ పార్టీ ద్వారా రాజకీయాల్లోకి వచ్చి వివిధ హోదాల్లో పని చేశాడు. ఆయన 1999లో జ‌రిగిన ఎన్నిక‌ల్లో కాంగ్రెస్ పార్టీ అభ్యర్థిగా మొదటిసారి పోటీ చేసి ఓటమి పాలయ్యాడు. లక్ష్మారెడ్డి 2004లో జ‌రిగిన ఎన్నిక‌ల్లో తన సమీప ప్రత్యర్థి టీడీపీ అభ్యర్థి జూలకంటి బ్రహ్మానంద రెడ్డి పై 30666 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మరణం
పిన్నెల్లి లక్ష్మారెడ్డి అస్వస్థతకు గురవడంతో హైదరాబాద్‌లోని కిమ్స్‌ ఆసుపత్రిలో చేర్పించగా బ్లడ్‌క్యాన్సర్‌గా తేలింది, వైద్యులు వెంటిలేటర్‌పై ఉంచి చికిత్స అందించిన కోలుకోలేకపోయాడు, దీనితో ఆయనను మాచర్ల లోని అతని స్వగృహానికి తీసుకొచ్చారు. ఆయన సెప్టెంబర్ 24, 2021న మరణించాడు.

## మూలాలు

వర్గం:1945 జననాలు
వర్గం:గుంటూరు జిల్లా వ్యక్తులు
వర్గం:గుంటూరు జిల్లా రాజకీయ నాయకులు
పిన్నెల్లి రామకృష్ణారెడ్డి

**పిన్నెల్లి రామకృష్ణా రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం  మాచెర్ల నియోజకవర్గం నుండి ఎమ్మెల్యేగా, ప్రభుత్వ విప్‌‌గా ఉన్నాడు.
## జననం, విద్యాభాస్యం
పిన్నెల్లి రామకృష్ణా రెడ్డి ఆంధ్రప్రదేశ్ రాష్ట్రం , గుంటూరు జిల్లా, వెల్దుర్తి మండలం ,  కండ్లకుంట గ్రామంలో 1970లో జన్మించాడు. ఆయన 1986-1988 వరకు నరసరావుపేటలో ఇంటర్మీడియట్ పూర్తి చేసి, 1991లో  గుంటూరు లోని ఎ.సి.కాలేజ్ లో బి.కామ్ పూర్తి చేశాడు.   
## రాజకీయ జీవితం
పిన్నెల్లి రామకృష్ణా రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1996లో యూత్‌ కాంగ్రెస్‌ జిల్లా కార్యదర్శి పదవీ బాధ్యతలు చేపట్టాడు. ఆయన 2004 నుండి 2009 వరకు వెల్దుర్తి జెడ్పిటిసిగా పని చేశాడు. రామకృష్ణా రెడ్డి 2009లో జరిగిన అసెంబ్లీ ఎన్నికల్లో మాచెర్ల నియోజకవర్గం నుండి  కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జూలకంటి బ్రహ్మానంద రెడ్డి పై 9785 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. వై యెస్ రాజశేఖర్ రెడ్డి మరణాంతరం తన పదవికి, కాంగ్రెస్ పార్టీకి రాజీనామా చేసి 2012లో వైఎస్సార్ కాంగ్రెస్ పార్టీలో చేరాడు. 2012లో జరిగిన ఉప ఎన్నికల్లో వైఎస్సాఆర్‌సీపీ అభ్యర్థిగా పోటీ చేసి తెలుగుదేశం పార్టీ అభ్యర్థి చిరుమామిళ్ల మధుబాబుపై 16200 ఓట్ల మెజారిటీతో రెండోసారి అసెంబ్లీకి ఎన్నికయ్యాడు. ఆయన 2014, 2019లో జరిగిన సార్వత్రిక ఎన్నికల్లో వైఎస్సాఆర్‌సీపీ అభ్యర్థిగా పోటీ చేసి అసెంబ్లీకి ఎన్నికయ్యాడు. ఆయనను 2019లో వైఎస్సాఆర్‌సీపీ అధికారంలోకి వచ్చాక ప్రభుత్వ విప్‌‌గా నియమించింది.

## వివాదం
మే 13, 2024 లో జరిగిన ఆంధ్రప్రదేశ్ శాసనసభ ఎన్నికల్లో వైఎస్ఆర్ కాంగ్రెస్ పార్టీ అభ్యర్థి పిన్నెల్లి రామకృష్ణా రెడ్డి మాచర్ల నియోజకవర్గంలోని రెంటచింతల మండలం పాల్వాయి గేట్ 202 పోలింగ్ కేంద్రంలో పోలింగ్ బూత్‌లో జొరబడి ఈవీఎంను ధ్వంసం చేశాడు.  ఈ సంఘటన అక్కడే ఉన్న కెమెరాలో రికార్డు అయ్యింది. దీని ఆధారంగా అతని మీద ఐపీసీలోని143, 147, 448, 427, 353, 452, 120బి, తోపాటు ప్రజాప్రాతినిధ్య చట్టం, పీడీపీపీ చట్టం, ఆర్పీ చట్టం 131, 135లోని పలు సెక్షన్ల కింద ఎఫ్ఐఆర్ నమోదు చేశారు.

మాచర్ల నియోజకవర్గంలో పోలింగ్ రోజున తీవ్ర స్థాయి ఘర్షణలు చోటు చేసుకోగా, ఆయనను ఆ రోజున సాయంత్రం గృహనిర్బంధంలో ఉంచారు. తర్వాత అల్లర్లపై పోలీసుల విచారణ ప్రారంభం కావడంతో 14 నుండి ఆజ్ఞాతంలోకి వెళ్లాడు. ఈవీఎంను పగలగొట్టిన వ్యవహారాన్ని ఈసీ సీరియస్‌గా తీసుకుని ఆయన అరెస్టునకు ఆదేశించింది. పిన్నెల్లి రామకృష్ణారెడ్డిపై పలు సెక్షన్ల కింద కేసులు నమోదు చేసిన పోలీసులు లుక్‌ఔట్ నోటీసులు జారీ చేశారు. ఈ క్రమంలో ఆయన ఏపీ హైకోర్టును ఆశ్రయించగా జూన్‌ 5 ఉదయం 10 గంటల వరకు పిన్నెల్లిపై ఎలాంటి చర్యలు తీసుకోవద్దని హైకోర్టు ఆదేశాలు జారీ చేసింది.

## మూలాలు

వర్గం:గుంటూరు జిల్లా వ్యక్తులు
వర్గం:గుంటూరు జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
జోసెఫ్ వడక్కన్

**ఫాదర్ జోసెఫ్ వడక్కన్** (1 అక్టోబర్ 1919 - 28 డిసెంబర్ 2002) భారతదేశంలోని కేరళ కు చెందిన  కర్షక తోజిలాలీ పార్టీ (కెటిపి) అని పిలువబడే రాజకీయ పార్టీ వ్యవస్థాపకుడు. వడక్కన్ అనేక ఆందోళనలు నిర్వహించి నిరసన ప్రదర్శనలు, సత్యాగ్రహాలు, ర్యాలీలలో పాల్గొన్నాడు. అతన్ని  అరెస్టు చేసి జైలులో ఉంచారు.

## ప్రారంభ జీవితం
ఫాదర్ వడక్కన్ తోయక్కవు వద్ద వడక్కన్ ఇట్టికూరు, కుంజిల ఇట్టికూరు కుమారుడిగా జన్మించాడు. ఫాదర్ వడక్కన్ 26 సంవత్సరాల వయస్సులో సెమినరీలో చేరడానికి ముందు పాఠశాల ఉపాధ్యాయుడిగా పనిచేశాడు. యువ ఉపాధ్యాయుడిగా పనిచేస్తున్నప్పుడు జోసెఫ్ ఉపాధ్యాయులను ఏర్పాటు చేయడం ద్వారా నిరసనలో పాల్గొన్నాడు.  సెమినరియన్ గా ఉన్నప్పుడు అతను 1951 లో కేరళలో ప్రవేశిస్తున్న భారత కమ్యూనిస్టు పార్టీతో పోరాడటానికి ఒక ఫ్రంట్ ను ప్రారంభించాడు. 

## కార్యకలాపాలు
తరువాత అతను ప్రారంభించిన తొజిలాలీ (కార్మికుడు) అనే వారపత్రిక ఒక దినపత్రికగా ఎదిగింది. 1958లో మొదటి కమ్యూనిస్టు మంత్రిత్వ శాఖకు వ్యతిరేకంగా వ్యతిరేకంగా ఆందోళన ప్రారంభమైనప్పుడు వడక్కన్ ప్రముఖ పాత్ర పోషించాడు. ఆ పోరాటాన్ని సమన్వయం చేసిన ప్రధాన కార్యదర్శుల్లో ఫాదర్ వడక్కన్ ఒకరు. అతను యాంటీ కమ్యూనిస్ట్ ఫ్రంట్ (ఎసిఎఫ్) అనే ఉద్యమాన్ని ప్రారంభించాడు. అయితే ఆయన ఇతర ఆందోళనలలో ఎ.కె. గోపాలన్ వంటి కమ్యూనిస్టులతో జతకట్టాడు. తరువాత అతను కేరళలో స్థిరపడిన రైతుల కోసం పోరాటాలు నిర్వహించాడు, అధ్యక్షుడిగా బి. వెల్లింగ్టన్ తో కలిసి కెటిపిని స్థాపించాడు. రైతులు, కార్మికుల దుస్థితిని ఎత్తి చూపడానికి అతను "మలయోరాసాబ్దామ్" (కొండల నుండి స్వరం), "ది కేరళ టెంపెస్ట్" వంటి ఇతర ప్రచురణలను కూడా ప్రారంభించాడు.  

వడక్కన్ సాంప్రదాయేతర మార్గాలు అతడిని చర్చితో వివాదంలోకి నెట్టాయి.. కమ్యూనిస్టులతో ఆయన కున్న పొత్తును చర్చి ఇష్టపడలేదు. 1971లో ఫాదర్ వడక్కన్ తన బిషప్ ను ధిక్కరించి త్రిసూర్ లోని థెక్కింకాడు మైదాన్ లో బహిరంగ పవిత్ర ప్రార్థనని నిర్వహించాడు, ఇది వివాదానికి దారితీసింది. అతను 8 సంవత్సరాల పాటు సామూహికంగా నిర్వహించకుండా సస్పెండ్ చేయబడ్డాడు, కానీ పూజారిగా కొనసాగాడు. కానీ మూడు సంవత్సరాల తరువాత డియోసెస్ సస్పెన్షన్ ను రద్దు చేసింది. 

## మరణం
ఫాదర్ జోసెఫ్ వడక్కన్ తన వృద్ధాప్యానికి సంబంధించిన అనారోగ్యంతో బాధపడుతూ 28 డిసెంబరు 2002న మరణించాడు. . వర్కీ కార్డినల్ విథాయతిల్ నేతృత్వంలోని పెద్ద సంఖ్యలో రైతులు, చర్చి నాయకులు, త్రిచూర్ కు చెందిన ఆర్చ్ బిషప్ జాకబ్ థూంకుజీ 30 డిసెంబర్ 2002న ఫాదర్ వడక్కన్ అంత్యక్రియలకు హాజరయ్యారు. 

## మూలాలు

వర్గం:కేరళ స్వాతంత్ర్య సమర యోధులు
వర్గం:1919 జననాలు
వర్గం:2002 మరణాలు
వర్గం:భారత స్వాతంత్ర్య సమర యోధులు
## బాహ్య లింకులు
*మొదటి ఫాదర్ వడక్కన్ అవార్డు
*కుటుంబ సభ్యులతో జోసెఫ్ వడక్కన్  
* జోసెఫ్ వడక్కన్
పరిణయం

**పరిణయం** 2021లో విడుదలైన తెలుగు సినిమా. మలయాళంలో 2020లో  విడుదలైన ‘వరనే అవశ్యముంద్’ సినిమాను తెలుగులో పరిణయం పేరుతో అనువాదం చేశారు.వేఫారెర్ ఫిలిమ్స్, ఎం స్టార్ట్ ఎంట‌ర్‌టైన్‌మెంట్స్ బ్యానర్ పై దుల్కర్ సల్మాన్ నిర్మించిన ఈ సినిమాకు  అనూప్ సత్యన్ దర్శకత్వం వహించాడు. దుల్కర్ సల్మాన్, కల్యాణి ప్రియదర్శన్‌, సురేశ్‌గోపి, శోభన  ప్రధాన పాత్రల్లో నటించిన ఈ సినిమా 24 సెప్టెంబర్ నుండి  ‘ఆహా’ ఓటీటీలో స్ట్రీమింగ్‌ అయ్యింది.

## కథ
నీనా (శోభన) ఓ ఫ్రెంచ్ ట్యూట‌ర్‌. సింగిల్ పేరెంట్, కూతురు నికిత (కళ్యాణి ప్రియదర్శన్) తో కలిసి జీవనాధారంగా కోసం ఫ్రెంచ్ ట్యూషన్స్ , క్లాసికల్ డ్యాన్స్ క్లాసెస్ తీసుకుంటుంది.    నికితాకు సరైన వ‌రుడిని వెతక‌డంలో నీనా బిజీగా ఉన్న స‌మయాన, ఆమెకు త‌న ప‌క్కింటిలో ఉండే మేజ‌ర్ చిన్నికృష్ణ (సురేశ్ గోపీ) తో అనుబంధం ఏర్ప‌డుతుంది. ఈ విషయం తెలిసిన నికిత తన తల్లిపై అయిష్టంగాపెరుగుతుంది. ఈ క్రమంలో ఆమె బిబీష్ (దుల్కర్ సల్మాన్) తో పరిచయం ఏర్పడి అది ప్రేమగా మారుతుంది. మ‌రి నీనా పెళ్లి విష‌యంలో మ‌రో నిర్ణ‌యం తీసుకుంటుందా ? మ‌రి కుమార్తె నికితా నుంచి ఆమె పెళ్లికి అంగీకారం దొరుకుతుందా? అనేదే మిగతా సినిమా కథ.

## నటీనటులు
*దుల్కర్ సల్మాన్ 
*కల్యాణి ప్రియదర్శన్‌  
*సురేశ్‌గోపి  
*శోభన
*కెపిఏసీ లలిత
*లాలూ అలెక్స్
*రాహుల్ రాజశేఖరన్
*జానీ ఆంటోనీ

## సాంకేతిక నిపుణులు
*బ్యానర్:  వేఫారెర్ ఫిలిమ్స్ , ఎం.స్టార్ట్ ఎంట‌ర్‌టైన్‌మెంట్స్ 
*నిర్మాత:   దుల్కర్ సల్మాన్
*కథ, స్క్రీన్‌ప్లే , దర్శకత్వం:  అనూప్ సత్యన్
*సంగీతం: అల్ఫాన్స్‌ జోసెఫ్‌ 
*సినిమాటోగ్రఫీ:  ముఖేష్ మురళీధరన్ 

## మూలాలు

వర్గం:2021 తెలుగు సినిమాలు
అవధేష్ ప్రతాప్ సింగ్

**కెప్టెన్ కున్వర్ అవధేష్ ప్రతాప్ సింగ్,** (జ.1888 అక్టోబరు-మ.1967 జూన్ 16 కాన్పూర్) మధ్యప్రదేశ్ రాష్ట్రం, సత్నా జిల్లాలోని రాంపూర్ బాఘేలాన్ లో జన్మించాడు. అతను ఒక ప్రముఖ భారతీయ రాజకీయవేత్త, భారత స్వాతంత్ర్య ఉద్యమకారుడు.

అతను మధ్యప్రదేశ్‌లో భారత జాతీయ కాంగ్రెస్ పార్టీ సభ్యుడు.అతను 1952,1960 మధ్య భారత రాజ్యాంగ సభ, తాత్కాలిక పార్లమెంట్, రాజ్యసభ సభ్యుడుగాపనిచేసాడు. అతను1948 లో రేవా (రాచరిక రాష్ట్రం) రాష్ట్రానికి ప్రధాన మంత్రిగా, 1948 నుండి 1949 ఏప్రిల్ 14 వరకు వింధ్య ప్రదేశ్ ముఖ్యమంత్రిగా పనిచేసాడు.

ప్రతాప్ సింగ్, మహారాజ్ కుమారిని వివాహం చేసుకున్నాడు. వారికి ఒక కుమారుడు, ఒక కుమార్తె ఉన్నారు. సింగ్ కుమారుడు గోవింద్ నారాయణ్ సింగ్   మధ్యప్రదేశ్ ముఖ్యమంత్రిగా పనిచేసాడు

అతను 1967 జూన్ 16న కాన్పూర్‌లో మరణించాడు. అతని గౌరవార్థం రీవాలోని  విశ్వవిద్యాలయానికి  అవధేష్ ప్రతాప్ సింగ్ విశ్వవిద్యాలయంగా అతని పేరును పెట్టారు.

## మూలాలు



## వెలుపలి లంకెలు

వర్గం:1967 మరణాలు
వర్గం:1888 జననాలు
వర్గం:స్వాతంత్ర్య సమర యోధులు
వర్గం:మధ్య ప్రదేశ్ వ్యక్తులు
వర్గం:రాజ్యసభ సభ్యులు
వర్గం:రాచరిక రాష్ట్ర ముఖ్యమంత్రులు
ఓ మై గాడ్

**ఓ మై గాడ్** 2016లో విడుదలైన తెలుగు సినిమా. శ్రీ వెంకటేశ్వర విసుఅల్స్ బ్యానర్ పై వేణు ముక్కపాటి నిర్మించిన ఈ సినిమాకు శ్రీ వాత్సవ్ దర్శకత్వం వహించాడు.

## కథ
ఉద్యోగం అన్వేషణలో భాగంగా ఆదిత్య(తనీష్) హైదరాబాద్ వస్తాడు. అతడిని ఒక సాఫ్ట్ వేర్ కంపెనీలో పనిచేసే విజయ్(విజయ్), చిత్ర(పావని), ఫణి(ఫణి) కలిసి తన కంపెనీలో ఉద్యోగ ఇస్తారు. రోహిత్(ఆశిష్ గాంధీ) చేతిలో మోసపోయి బాధ పడుతూ ఉన్న మాలతి(మేఘశ్రీ)ని చూసి తనతో పాటు తీసుకెళ్తాడు. సాఫ్ట్ వేర్ కంపెనీలో పని చేసే విజయ్, చిత్ర, ఫణి, ఆదిత్య, మాలతి అందరు ఒకే ఇంట్లో ఉంటారు. ఆ ఇంట్లో కొన్ని సంఘటనలు జరుగుతుంటాయి. అసలు ఏమిటి ఆ సంఘటనలు ? వాటి నుండి వాళ్ళు ఎలా బయట పడ్డారు అనేదే మిగతా సినిమా కథ. తనిష్, మేఘశ్రీ, పావణి, విజయ సాయి, జోతి, రవి ప్రకాష్, జీవా, తిరుపతి ప్రకాష్ ప్రధాన పాత్రల్లో నటించిన ఈ సినిమా 08 జనవరి 2016న విడుదలైంది.
## నటీనటులు
*తనీష్ 
*మేఘశ్రీ
*పావణి  
*విజయ సాయి  
*జ్యోతి
*రవి ప్రకాష్  
*జీవా 
*తిరుపతి ప్రకాష్

## సాంకేతిక నిపుణులు
*బ్యానర్:   శ్రీ వెంకటేశ్వర విసుఅల్స్
*నిర్మాత:  వేణు ముక్కపాటి 
*కథ, స్క్రీన్‌ప్లే , దర్శకత్వం:   శ్రీ వాత్సవ్
*సంగీతం:  రాజ్ కిరణ్, రోషన్ సాలూరి
*సినిమాటోగ్రఫీ:  రాజ్ తోట 
*ఎడిటింగ్: ఉపేంద్ర
## పాటలు

## మూలాలు

వర్గం:2016 తెలుగు సినిమాలు
థావర్ చంద్ గెహ్లాట్

**థావర్ చంద్ గెహ్లాట్, ** (జననం 1948 మే 18) భారత దేశానికి చెందిన ఒక రాజకీయ నాయకుడు. కర్ణాటక రాష్ట్ర 19వ గవర్నరుగా 2021 అక్టోబరునాటికి విధులు నిర్వహిస్తున్నాడు. ఇంతకు పూర్వం ఇతను 2014 నుండి 2021 వరకు కేంద్ర సామాజికన్యాయం, సాధికారత శాఖ మంత్రిగా పనిచేసాడు

## తొలినాళ్లలో
గెహ్లాట్ మధ్య భారత ఏజెన్సీ ప్రాంతంలోని రుపేట గ్రామంలో ఒక దళిత కుటుంబంలో జన్మించాడు. ఈ ఏజెన్సీ ప్రాంతం మధ్య ప్రదేశ్ రాష్ట్రంలో భాగంగా ఉంది. ఇతను భారతీయ జనతా పార్టీకి చెందిన  సీనియర్ నాయకుడు.

మధ్యప్రదేశ్ రాష్ట్ర ఉజ్జయిని పట్టణంలోని విక్రమ్ విశ్వవిద్యాలయం నుండి గెహ్లాట్ తన బ్యాచిలర్ ఆఫ్ ఆర్ట్స్ ని పూర్తి చేసాడు.

## వృత్తి జీవితం
గెహ్లాట్ మధ్యప్రదేశ్ రాష్ట్రంనుండి ఎన్నికైన రాజ్యసభ సభ్యుడు. బి.ఆర్ అంబేద్కర్ విశ్వవిద్యాలయం నుండి సామాజిక విజ్ఞాన శాస్త్రంలో గౌరవ డాక్టరేటు పట్టా పొందాడు. 1996 నుండి 2009 వరకు షాజాపూర్ నియోజకవర్గం నుండి లోక్‌సభ సభ్యునిగా పనిచేశాడు. 2021 జూలై 6న భారత ప్రభుత్వంచే కర్ణాటక గవర్నరుగా నియమించబడ్డాడు.

## మూలాలు

## బయటి లంకెలు
* మధ్యప్రదేశ్ రాజ్యసభ సభ్యులు
* 13వ లోక్సభ సభ్యులు
* భారత పార్లిమెంట్ జాలస్థలిలో గెహ్లాట్

వర్గం:తొలగించవలసిన బొమ్మలు
వర్గం:1948 జననాలు
వర్గం:మధ్య ప్రదేశ్ వ్యక్తులు
వర్గం:కర్ణాటక గవర్నర్లు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
అసలు ఏం జరిగిందంటే

**అసలు ఏం జరిగిందంటే** 2021లో తెలుగులో విడుదలయిన క్రైౖమ్‌ థ్రిల్లర్‌ సినిమా.  ఏ.బి.ఆర్.ప్రొడక్షన్స్  సమర్పణలో జిఎస్‌ ఫిలిమ్స్‌ బ్యానర్ పై అనిల్ బొద్దిరెడ్డి నిర్మించిన ఈ సినిమాకు శ్రీనివాస్ బండారి దర్శకత్వం వహించాడు. మహేంద్రన్, శ్రీ పల్లవి, కారుణ్య చౌదరి, కరోన్య కత్రిన్‌, హరితేజ, షఫీ ప్రధాన పాత్రల్లో నటించిన ఈ సినిమా అక్టోబర్‌ 1న విడుదలైంది.
## కథ
వాసు(మహేంద్రన్), సావిత్రి(కారుణ్య చౌదరి)కి చిన్నపాటి నుండి ఒకరైఒకరంటే ఇష్టం. ఇది నచ్చని సావిత్రి తరుపు బంధువు(షపీ) వీరిపై లేనిపోని నిందలు వేసి ఇద్దరు విడిపోయేలా చేస్తాడు. వాసు ఊరు ఒదిలి వెళ్లి హైదరాబాద్ లో ఉద్యోగం చేసుకుంటూ ఒకరోజు సావిత్రిని అనుకోకుండా కలిసి పెద్దవారిని ఒప్పించి పెళ్లికి చేసుకుందామని సిద్ధం అవ్వగా అనుకోకుండా యాక్సిడెంట్ జరుగుతుంది. ఈ ప్రమాదంలో సావిత్రి చనిపోతుంది, వాసు గతం మరిచిపోతాడు. ఈ క్రమంలో వాసు లైఫ్‌లోకి సావిక (శ్రీపల్లవి) వస్తుంది, యాక్సిడెంట్ తర్వాత అసలు ఏం జరిగింది?  చివరికి వాసు, సావిల ప్రేమకథ ఏమైంది ? అనేదే మిగతా సినిమా కథ.

## నటీనటులు
*మహేంద్రన్  
*శ్రీ పల్లవి  
*కారుణ్య చౌదరి
*కరోణ్య కత్రిన్
*హరితేజ 
*షఫీ
*కుమనన్ సేతురామన్
*షాని సాల్మన్  
*జబర్దస్త్ ఫణి దొరబాబు

## సాంకేతిక నిపుణులు
*బ్యానర్:జిఎస్‌ ఫిలిమ్స్‌   
*నిర్మాత: అనిల్ బొద్దిరెడ్డి 
*కథ, స్క్రీన్‌ప్లే , దర్శకత్వం: శ్రీనివాస్ బండారి  
*సంగీతం:  చరణ్ అర్జున్ 
*సినిమాటోగ్రఫీ:   కర్ణ ప్యారసాని
*ఎడిటింగ్:  జె.ప్రతాప్ కుమార్
*ఎగ్జిక్యూటివ్‌ ప్రొడ్యూసర్‌: షానీ సాల్మన్‌
*సహ నిర్మాతలు: మల్లేశం.వి, సుజాత.ఎం, రాజేష్‌.బి

## మూలాలు

వర్గం:2021 తెలుగు సినిమాలు
వర్గం:2021 సినిమాలు

## బయటి లింకులు
*
దేవ్‌గఢ్ (జార్ఖండ్)

**దేవ్‌ఘర్** జార్ఖండ్‌ రాష్ట్రం, సంతాల్ పరగణా, దేవ్‌ఘర్ జిల్లా లోని పట్టణం. ఈ జిల్లాకు ముఖ్యపట్టణం. ఇది హిందువుల పుణ్యక్షేత్రం. ద్వాదశ ''జ్యోతిర్లింగాల్లో'' ఒకటైన బైద్యనాథ్ ఆలయం ఇక్కడే ఉంది. నగరంలోని పవిత్ర దేవాలయాల కారణంగా ఇది తీర్థయాత్రా స్థలంగా ప్రసిద్ది గాంచింది.

## పేరు వ్యుత్పత్తి
దేవ్‌ఘర్ అంటే దేవతల ('దేవ్') నివాసం ('ఘర్'). దేవ్‌ఘర్‌ను "బైద్యనాథ్ ధామ్", "బాబా ధామ్", "బి.దేవ్‌ఘర్" అని కూడా అంటారు. సంస్కృత గ్రంథాలలో దీన్ని హరితకివన్ లేదా కేతకివన్ అని ఉదహరించారు. దేవ్‌ఘర్ అనే పేరు ఇటీవలి మూలానికి చెందినదిగా కనిపిస్తోంది. బహుశా బైద్యనాథ దేవాలయం నుండి వచ్చి ఉంటుంది. దేవాలయ నిర్మాణకర్త పేరు తెలియనప్పటికీ, ఆలయ ముందు భాగం యొక్క కొన్ని భాగాలను 1596 లో గిద్దూర్ మహారాజా పూర్వీకుడు పూరణ్ మల్ నిర్మించినట్లు చెబుతారు. దేవ్‌ఘర్ శివుని పూజించే ప్రదేశం. శ్రావణ మాసంలో చాలా మంది భక్తులు సుల్తాన్గంజ్ నుండి దేవ్‌ఘర్‌కు పూజ కోసం గంగా జల్ తీసుకెళ్తారు.

## మతపరమైన ప్రాముఖ్యత
దేవ్‌ఘర్‌ను బైద్యనాథ ధామ్ అని కూడా పిలుస్తారు, ఇది ఒక ముఖ్యమైన హిందూ యాత్రా స్థలం. ద్వ్వాదశ జ్యోతిర్లింగ క్షేత్రాల్లో ఇదొకటి. శ్రావణమాసంలో జరిగే శ్రావణ మేళాకు ప్రసిద్ధి చెందింది. శ్రీశైలం లాగా, జ్యోతిర్లింగం, శక్తిపీఠం కలిసి ఉన్న అతికొద్ది ప్రదేశాలలో ఒకటి. ప్రతి సంవత్సరం జూలై ఆగస్టు లలో (శ్రావణ మాసం సందర్భంగా) జరిగే దేవ్‌ఘర్ యాత్రలో, భారతదేశంలోని వివిధ ప్రాంతాల నుండి సుమారు 70 - 80 లక్షల మంది భక్తులు సుల్తాన్గంజ్ వద్ద గంగానది నుండి పవిత్ర జలాన్ని తీసుకువచ్చి దేవ్‌ఘర్‌లో శివుడికి అభిషేకం చేస్తారు. ఇది దేవ్‌ఘర్ నుండి దాదాపు  దూరంలో ఉంది. ఆ నెలలో, కాషాయ వస్త్రాలు ధరించిన భక్తులతో ఈ 108 కి.మీ. దారి నిండిపోతుంది. ఇది ఆసియాలో పొడవైన మేళా.

## భౌగోళికం

### స్థానం
దేవ్‌ఘర్  వద్ద, సముద్రమట్టం నుండి సగటున 255&nbsp;మీటర్ల ఎత్తున ఉంది. ఇది గోండ్వానాలో భాగం. దేవ్‌ఘర్ అజయ్ నది ఒడ్డున ఉంది. ఈ నది బీహార్‌లోని జమూయి జిల్లాలోని బాట్పార్ గ్రామంలో ఉద్భవించింది. నగరం చుట్టూ దిగ్రియా పహాడ్, నందన్ పహాడ్, త్రికూటి పహాడ్, తపోవన్ పహాడ్ వంటి చిన్న చిన్న అవశేష కొండలు ఉన్నాయి . దిగ్రియా పహాడ్ నగరపు పశ్చిమ సరిహద్దున ఉంది. ఈ కొండలపై ఒక జాతీయ ఉద్యానవనాన్ని నిర్మించారు. నందన్ పహాడ్ పిల్లల వినోద ప్రదేశం. నగరంలో ప్రధాన వినోద ప్రదేశాలలో ఒకటి.

## జనాభా
2011 భారత జనగణన ప్రకారం, దేవ్‌ఘర్ జనాభా 2,03,123. ఇందులో 107,997 (53%) పురుషులు, 95,126 (47%) మహిళలు. 0-6 సంవత్సరాల మధ్య వయస్సు గల పిల్లల సంఖ్య 2,689 (13%). దేవ్‌ఘర్‌లో అక్షరాస్యుల సంఖ్య 1,76,230 (ఆరేళ్ళకు పైబడిన వారిలో అక్షరాస్యత 85.68%).

2001 జనగణన ప్రకారం, దేవ్‌ఘర్ జనాభా 98,372. జనాభాలో పురుషులు 55%, మహిళలు 45% ఉన్నారు. దేవ్‌ఘర్ సగటు అక్షరాస్యత 76%. ఇది జాతీయ సగటు 59.5%కంటే ఎక్కువ. పురుషుల అక్షరాస్యత 82%, స్త్రీల అక్షరాస్యత 69%. దేవ్‌ఘర్‌లో, 12% జనాభా 6 సంవత్సరాల కంటే తక్కువ వయస్సు గలవారు.

## రవాణా

### విమానాశ్రయం
thumb|దేవ్‌ఘర్ విమానాశ్రయం రన్‌వే
దేవ్‌ఘర్ విమానాశ్రయం 2018 నుండి నిర్మాణంలో ఉంది. 2021 నాటికి అక్కడ సేవలు మొదలు కాలేదు.

### రైళ్లు
జసిదిహ్ జంక్షన్ దయోఘర్‌కు అత్యంత సమీపంలో ఉన్న ప్రధాన రైలు స్టేషను. ఇది ఢిల్లీ-పాట్నా-కోల్‌కతా రైలు మార్గంలో ఉంది.

దేవ్‌ఘర్ జంక్షన్ నగరంలో ఉన్న రైల్వే స్టేషన్. ఇది జసిదిహ్-దుమ్కా-రాంపూర్‌హాట్ & జసిదిహ్-బంకా-భాగల్‌పూర్ లైన్‌లో ఉంది. రాంచీ, దుమ్కా, రాంపూర్‌హాట్, ముంగేర్, భాగల్‌పూర్, బంకా, అగర్తలా మొదలైన ప్రాంతాలకు రైళ్లు ఉన్నాయి.

## మూలాలు


వర్గం:Coordinates on Wikidata
వర్గం:జార్ఖండ్ నగరాలు పట్టణాలు
భగత్ రామ్ తల్వార్

**భగత్ రామ్ తల్వార్** (1908-1983) ఒక భారత స్వాతంత్ర్య సమర యోధుడు, నేతాజీ సుభాష్ చంద్రబోస్ స్నేహితుడిగా అత్యంత ప్రసిద్ధి చెందాడు. ఈయన పంజాబీ సంతతికి చెందినవాడు. 1941 జనవరి లో గృహనిర్బంధం నుండి బోస్ తప్పించుకోవడానికి తల్వార్ సహాయం చేసాడు. ఈయన ప్రస్తుత పాకిస్తాన్‌లోని నార్త్-వెస్ట్ ఫ్రాంటియర్ ప్రావిన్స్ ప్రాంతంలో రైతు నాయకుడుగా పనిచేశాడు. "హిందూ పఠాన్" గా గుర్తించబడ్డాడు.
## హరి కిషన్ తల్వార్
భగత్ రామ్ తల్వార్ కు హరి కిషన్ తల్వార్ (జననం:1908   జనవరి  2) అనే అన్నయ్య ఉన్నాడు. పంజాబ్ బ్రిటిష్ గవర్నర్ సర్ జియోఫ్రీ డి మోంట్‌మోర్న్సీపై హత్యాయత్నం చేసినందుకు బ్రిటిష్ వారు 9 జూన్, 1931 న భగత్ రామ్ తల్వార్ కు ఉరి శిక్ష విధించారు.
## పుస్తకం
మిహిర్ బోస్, భగత్ రామ్ తల్వార్ మీద "ది ఇండియన్ స్పై: ది ట్రూ స్టోరీ ఆఫ్ ది మోస్ట్ రిమార్కబుల్ సీక్రెట్ ఏజెంట్ ఆఫ్ వరల్డ్ వార్ II" అనే పుస్తకాన్ని రాశాడు.
## మూలాలు

వర్గం:స్వాతంత్ర్య సమర యోధులు
వర్గం:పంజాబ్